cyanic-selkie/wikianc huggingface dataset:
കാമ്പോസ് ഗെറൈസ് ദേശീയോദ്യാനം
സ്ഥാനം
കാമ്പോസ് ഗെറൈസ് ദേശീയോദ്യാനം 21,299 ha വിസ്തീർണ്ണത്തിൽ അറ്റ്ലാൻറിക് ഫോറസ്റ്റ് ബയോമിൽ സ്ഥിതിചെയ്യുന്നു. 2006 മാർച്ച് 23 നു രൂപീകരിക്കപ്പെട്ട ഈ ദേശീയോദ്യാനത്തിൻറെ ഭരണപരമായ കാര്യങ്ങൾ ചിക്കോ മെൻഡെസ് ഇൻസ്റ്റിറ്റ്യൂട്ട് ഫോർ ബോയോഡൈവേർസിറ്റി കൺസർവേഷനിൽ നിക്ഷിപ്തമാണ്. പോണ്ടാ ഗ്രോസ, കാസ്ട്രോ, കാരാംബി തുടങ്ങിയ പരാന മുനിസിപ്പാലിറ്റികളിലാണ് ദേശീയോദ്യാനം സ്ഥിതിചെയ്യുന്നത്. സസ്യജാലങ്ങളിൽ പുൽപ്രദേശങ്ങളും ഇടകലർന്ന വക്ഷലതാദികളുള്ള വനങ്ങളുമാണ്. ബോൾ കാക്റ്റസ്, സിന്നിൻഗ്യ ല്യൂക്കോട്രിച്ച എന്നീ സസ്യവർഗ്ഗങ്ങളി‍ൽ ഈ മേഖലയിലെ മാത്രം തനതു സസ്യങ്ങളാണ്. കിഴുക്കാംതൂക്കായ മലഞ്ചെരിവുകളും മലയിടുക്കുകളും ഗുഹകളും മറ്റും അടങ്ങിയ പരുക്കൻ ഭൂപ്രകൃതിയാണിവിടെയുള്ളത്. ടിബാഗി നദി, റിബെയ്‍റ ഡി ഇഗ്വാപെ നദി എന്നീ നദികളുടെ പ്രധാന സ്രോതസ്സുകൾ ദേശീയോദ്യാനത്തിൻറെ പരിധിയിലാണ്.
ഫ്ലൈയിംഗ് വിംഗ് വിമാനങ്ങൾ
വാലോ വേർതിരിച്ചു കാണാൻ കഴിയുന്ന ഫ്യുസലെജോ ഇല്ലാത്ത വിമാനമാണ് ഫ്ലൈയിംഗ് വിംഗ് വിമാനം . ഫ്ലൈയിംഗ് വിംഗ് എന്ന് വിളിക്കുന ശരീരത്തിനകത്ത് തന്നെയായിരിക്കും പൈലറ്റ്, കാർഗോ എന്നിവയെല്ലാം.
ചരിത്രം
രണ്ടാം ലോകമഹായുദ്ധകാലത്ത്‌ ജാക്ക് നോത്രോപ്‌, ഹോർതോൻ സഹോദരന്മാർ, ചെരനോവ്സ്കി തുടങ്ങിയവർ ഈയൊരു വിമാനത്തെ പറ്റി വളരെയധികം പഠിക്കയും നിർമ്മിക്കാൻ ശ്രമികുകയും ചെയ്തു.ഹോർതോൻ HO IX ,BICh-3 ,നോത്രോപ്‌ N-1M തുടങ്ങിയവ ആദ്യ കാല ഫ്ലൈയിംഗ് വിംഗ് വിമാനങ്ങളിൽ പെടുന്നു.
പ്രകടനം
ഈ വിമാനങ്ങളുടെ ആകൃതി അവയ്ക്ക് വളരെ ചെറിയ ഡ്രാഗ് നൽകുന്നു. അത് കൊണ്ട് ഇവ വളരെ കുറവ് ഇന്ദനം മാത്രമേ ഉപയോഗിക്കുന്നു. എന്നാൽ ഇവയുടെ നിയന്ത്രണം വളരെ ബുദ്ധിമുട്ടാണ്
കുറിപ്പുകൾ
വർഗ്ഗം:വിമാനങ്ങൾ
ദി അബിസ്
ദി അബിസ് എന്നത് 1989-ൽ പുറത്തിറങ്ങിയ ഒരു അമേരിക്കൻ ശാസ്ത്രസാങ്കല്പ്പിക ചലച്ചിത്രമാണ്. ജെയിംസ് കാമറൂൺ എഴുതി സംവിധാനം ചെയ്ത ഈ ചലച്ചിത്രത്തിൽ എഡ് ഹാരിസും, മേരി എലിസബത്തും, മൈക്കിൾ ബെന്നും പ്രധാന വേഷങ്ങളിൽ അഭിനയിച്ചു. 1990-ലെ മികച്ച ദൃശ്യപ്രഭാവത്തിനുള്ള അക്കാദമി അവാർഡ് ഈ ചിത്രം സ്വന്തമാക്കി.
പുറത്തേക്കുള്ള കണ്ണികൾ
വർഗ്ഗം:ചലച്ചിത്രങ്ങൾ - അപൂർണ്ണലേഖനങ്ങൾ വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ വർഗ്ഗം:ജെയിംസ് കാമറൂൺ സം‌വിധാനം നിർ‌വ്വഹിച്ച ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:ഇംഗ്ലീഷ് ചലച്ചിത്രങ്ങൾ
ഇന്ത്യൻ പൈസ
ഇന്ത്യൻ രൂപയുടെ 1⁄100 ഭാഗം ആണ് ഇന്ത്യൻ പൈസ. 1957 1 ഏപ്രിൽ ന് ഇത് നിലവിൽവന്നു. 1955 ൽ ഇന്ത്യാ ഗവൺമെന്റ് ആദ്യം "ഇന്ത്യൻ നാണയ നിയമം" ഭേദഗതി ചെയ്യുകയും "നാണയത്തിനുള്ള മെട്രിക് സമ്പ്രദായം" അംഗീകരിക്കുകയും ചെയ്തു. 1957 മുതൽ 1964 വരെ പൈസയെ "നയാ പൈസ" എന്നും 1964 ജൂൺ 1 ന് "നയാ" എന്ന പദം ഉപേക്ഷിക്കുകയും "പൈസ" എന്ന് നാമകരണം ചെയ്യുകയും ചെയ്തു. 1, 2, 3, 5, 10, 20, 25, 50 പൈസ നാണയങ്ങളിൽ പൈസ നൽകിയിട്ടുണ്ട്. .
ചരിത്രം
1957 ന് മുമ്പ് ഇന്ത്യൻ രൂപ ഡെസിമലൈസ് ചെയ്യപ്പെട്ടിരുന്നില്ല, 1835 മുതൽ 1957 വരെയുള്ള രൂപയെ 16 അണകളായി വിഭജിച്ചു.
പരാമർശങ്ങൾ
വർഗ്ഗം:ഏഷ്യയിലെ നാണയങ്ങൾ വർഗ്ഗം:ഇന്ത്യയിലെ നാണയങ്ങൾ
ജുവൈരിയ്യ
ജുവൈരിയ്യ ബിന്ത് അൽ ഹാരിത് (Arabic: جويرية بنت الحارث‎, english: Juwayriya bint al-Harith ജനനം. 608) ഇസ്‌ലാമിക പ്രവാചകനായ മുഹമ്മദിന്റെ ഭാര്യമാരിൽ ഒരാളായിരുന്നു. ബനൂ മുസ്തലിക് ഗോത്രനേതാവയ അൽ ഹാരിത് ഇബ്നു അബിദിരാർ ആയിരുന്നു അവരുടെ പിതാവ്. മുസ്‌ലിംകളുംബനൂ മുസ്തലിക് ഗോത്രവും തമ്മിലുണ്ടായ യുദ്ധത്തിൽ മുസ്‌ലിംകൾ വിജയിച്ച്പ്പോൾ യുദ്ധത്തടവുകാരുടെ കൂട്ടത്തിൽ ഉൾപ്പെട്ടിരുന്ന ജുവൈരിയ്യയുടെ ആദ്യ ഭർത്താവ് മുസ്തഫ ഇബ്നു സഫ്‌വാൻ ആ യുദ്ധത്തിൽ മരണപ്പെട്ടിരുന്നു. മുഹമ്മദിന്റെ അനുയായിയായിരുന്ന താബിത് ഇബ്നു ഗൈസിന്റെ യുദ്ധമുതൽ വിഹിതത്തിൽ ഉൾപ്പെട്ടിരുന്ന അവർക്ക് ഉന്നതകുലജാതയായിരുന്നതിനാൽ ഒരു അടിമയുടെ ജീവിതം നയിക്കുക എന്നത് ആലോചിക്കാൻ പോലും കഴിയുമായിരുന്നില്ല. അതിനാൽ അവർ നേരിട്ട് നബിയോട് മോചനത്തിനപേക്ഷിക്കുകയും അദ്ദേഹം അത് അംഗീകരിക്കുകയും ചെയ്തു. അതിനെത്തുടർന്നാണ് നബി അവരെ വിവാഹം കഴിക്കുന്നത്.
അവലംബം
വർഗ്ഗം:സ്വഹാബി സ്ത്രീകൾ
ഗ്രേറ്റ് ഫെർഗാന കനാൽ
ഗ്രേറ്റ് ഫെർഗാന കനാൽ (Ферганский канал, Фарғона Канал, Fargʻona Kanali, قناة فرغانة) മധ്യേഷ്യയിലെ ഉസ്ബെക്കിസ്ഥാനും താജിക്കിസ്ഥാനും ഇടയിലുള്ള ഫെർഗാന താഴ്വരയിൽ സ്ഥിതി ചെയ്യുന്ന ഒരു ജലസേചന കനാൽ ആണ്. മുൻ സോവിയറ്റ് യൂണിയനിൽ നിന്നുള്ള 160,000 ഉസ്ബെക്ക്, താജിക്ക് ഫാം തൊഴിലാളികളുടെ കൂട്ടായ ശ്രമഫലമായി 1939-ൽ നിർമ്മിച്ച ഈ പദ്ധതി ഏകദേശം നാൽപ്പത്തിയഞ്ച് ദിവസം കൊണ്ടാണ് പൂർത്തിയാക്കിയത്. 270 കിലോമീറ്റർ നീളമുള്ളതും 1,000-ലധികം ഹൈഡ്രോ ടെക്നിക്കൽ പ്ലാന്റുകൾ സ്ഥിതിചെയ്യുന്നതുമായ ഈ ജലപാതയിലെ പ്ലാൻറുകളിൽ 50 എണ്ണം വളരെ പ്രധാനപ്പെട്ടതായി അറിയപ്പെടുന്നു.
ചരിത്രം
സോവിയറ്റ് നിയന്ത്രണത്തിലാകുന്നതിന് നിരവധി നൂറ്റാണ്ടുകൾക്ക് മുമ്പ്, മധ്യേഷ്യയിലെ ജലസ്രോതസുകൾ  ഫ്യൂഡൽ ഭൂവുടമകളുടെ അധീനതയിലായിരുന്നു. അവർ മേഖലയിലെ കർഷകരുടെ ജീവിത സാഹചര്യങ്ങൾ കഠിനമാക്കിയിതോടെ; പൗരന്മാർ ദാഹത്തിലും പട്ടിണിയിലും ദാരിദ്ര്യത്തിലും ജീവിക്കുകയും ഇത് പലരെയും ഈ പ്രദേശത്ത് നിന്ന് പലായനം ചെയ്യാൻ നിർബന്ധിതരാക്കുകയും ചെയ്തു. വിപ്ലവാനന്തരം മധ്യേഷ്യൻ മേഖലയിലെ എല്ലാ പൗരന്മാർക്കും സാമൂഹികവും സാമ്പത്തികവുമായ ബന്ധങ്ങളുടെ നവീകരണം അനുവദിക്കപ്പെട്ടു.
നഫീസത്ത് അബ്ദുല്ലാഹി
നൈജീരിയൻ നടിയും നിർമ്മാതാവും സംവിധായികയും സംരംഭകയുമാണ് നഫീസത്ത് അബ്ദുൾറഹ്മാൻ അബ്ദുള്ള. അവർ ഒരു ഫിലിം പ്രൊഡക്ഷൻ കമ്പനിയും രണ്ട് സ്റ്റാർട്ടപ്പുകളും സ്ഥാപിച്ചു.
സസ്പെൻഷൻ
2013 ജൂണിൽ, ഹൗസ സിനിമാ വ്യവസായത്തിലെ അനുയായികൾ നിരോധിത പരിപാടി സംഘടിപ്പിച്ചതിന് സമൻസ് അയച്ചതിന് ശേഷം കമ്മിറ്റിക്ക് മുമ്പാകെ ഹാജരാകുന്നതിൽ പരാജയപ്പെട്ടതിന് നൈജീരിയയിലെ അരേവ ഫിലിം മേക്കേഴ്‌സ് അസോസിയേഷന്റെ അച്ചടക്ക സമിതി അവരെ സസ്പെൻഡ് ചെയ്തു. 2013 ഓഗസ്റ്റിൽ പിൻവലിച്ച അച്ചടക്ക സമിതി അവർക്ക് രണ്ട് വർഷത്തെ സസ്‌പെൻഷൻ നൽകി.
2014-ൽ അമിനു സൈറയുടെ കലാമു വാഹിദിലും യാ ദഗ അല്ലാഹ് എന്ന ചിത്രത്തിലും അവർ പങ്കെടുത്തു.
അവലംബം
വർഗ്ഗം:1992-ൽ ജനിച്ചവർ വർഗ്ഗം:നൈജീരിയൻ ചലച്ചിത്രനടികൾ
മനമ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് മനമ, പഞ്ചാബ്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് മനമ, പഞ്ചാബ് ൽ 162 വീടുകൾ ഉണ്ട്. ആകെ ജനസംഖ്യ 952 ആണ്. ഇതിൽ 514 പുരുഷന്മാരും 438 സ്ത്രീകളും ഉൾപ്പെടുന്നു. മനമ, പഞ്ചാബ് ലെ സാക്ഷരതാ നിരക്ക് 78.47 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. മനമ, പഞ്ചാബ് ലെ 6 വയസ്സിനു താഴെയുള്ള കുട്ടികളുടെ എണ്ണം 84 ആണ്. ഇത് മനമ, പഞ്ചാബ് ലെ ആകെ ജനസംഖ്യയുടെ 8.82 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 648 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 378 പുരുഷന്മാരും 270 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 85.03 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 56.48 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
കാർലോസ് സന്റാന
ഒരു മെക്സിക്കൻ- അമേരിക്കൻ സംഗീതജ്ഞനാണ് കാർലോസ് സന്റാന (ജനനം ജൂലൈ 20, 1947).1967 സന്റാന എന്ന സംഗീത സംഘം സ്ഥാപിച്ചു
2003-ൽ റോളിംങ്ങ് സ്റ്റോൺ മാഗസിൻ സന്റാനയെ എക്കാലത്തെയും മഹാന്മാരായ 100 ഗിറ്റാറിസ്റ്റിൽ ഇരുപതാം സ്ഥാനത്ത് ഉൾപ്പെടുത്തിയിട്ടുണ്ട്. . 10 ഗ്രാമി പുരസ്കാരവും 3 ലാറ്റിൻ ഗ്രാമി പുരസ്കാരവും ലഭിച്ചിട്ടുണ്ട്.
അവലംബം
വർഗ്ഗം:1947-ൽ ജനിച്ചവർ വർഗ്ഗം:ഗ്രാമി പുരസ്കാര ജേതാക്കൾ വർഗ്ഗം:ജീവിച്ചിരിക്കുന്ന പ്രമുഖർ
എലീനർ എലിസബത്ത് ബോൺ
എലീനർ എലിസബത്ത് ബോൺ (1878-1957) വൈദ്യശാസ്ത്രം പഠിച്ച ആദ്യത്തെ ക്വീൻസ്ലാൻഡ് വനിതയായിരുന്നു. ഒന്നാം ലോക മഹായുദ്ധത്തിൽ സേവന സന്നദ്ധത അറിയിച്ച ഓസ്‌ട്രേലിയയിലെ 15 വനിതാ ഡോക്ടർമാരിൽ ഒരാളായിരുന്നു അവർ.
Further reading
വർഗ്ഗം:1878-ൽ ജനിച്ചവർ വർഗ്ഗം:1957-ൽ മരിച്ചവർ
കൊണ്ണാരേസി
19 ജീനസുകളിലായി 180 സ്പീഷീസുകൾ ഉള്ള ഒരു ഉഷ്ണമേഖലാ സസ്യകുടുംബ മാണ് കൊണ്ണാരേസി. .
ജീനസുകൾ
• 4
ഫോസിൽ രേഖകൾ
ശിവാലിക്കിൽ നിന്ന് ലഭിച്ച Rourea miocaudata  ഫോസിൽ നിലവിലുള്ള   Rourea caudata സ്പീഷീസുമായി അടുത്ത സാമ്യം പുലർത്തുന്നുണ്ട്. കൊണ്ണാരേസീ കുടുംബത്തിന്റെ ഫോസിൽ രേഖകൾ വളരെ കുറവ് മാത്രമേ കിട്ടിയിട്ടുള്ളൂ. വിശ്വസനീയമായ രേഖകൾ സൂചിപ്പിക്കുന്നത് ക്രിറ്റേഷ്യസ്-പാലിയോസീൻ കാലത്ത് തന്നെ ഈ സസ്യ കുടുംബം ആവിർഭവിക്കുകയും മയോസീൻ കാലത്തിന്റെ ആരംഭകാലത്ത് വ്യാപകമായി പരക്കുകയും ചെയ്തു എന്നാണ്.
പുറത്തേക്കുള്ള കണ്ണികൾ
വർഗ്ഗം:റോസിഡ് കുടുംബങ്ങൾ വർഗ്ഗം:സസ്യകുടുംബങ്ങൾ
ദ ഓൾഡ് ക്യൂരിയോസിറ്റി ഷോപ്
ദ ഓൾഡ് ക്യൂരിയോസിറ്റി ഷോപ് ചാൾസ് ഡിക്കൻസിന്റെ നോവൽ ആകുന്നു. പ്രമേയം ലണ്ടനിലെ പഴയ കൗതുകവസ്തു വില്പനശാലയിൽ താമസക്കാരായ നെൽ ട്രെൻഡ്, അവളുടെ മുത്തശ്ശന്റെയും ജീവിതകഥ പറയുന്ന നോവൽ ആണിത്.
കഥാസംഗ്രഹം
ദ ഓൾഡ് ക്യൂരിയോസിറ്റി ഷോപ് നെൽ ട്രെൻഡ് എന്ന മനോഹരിയും കുലീനയുമായ പതിനാലു വയസ്സാകാത്ത യുവതിയുടെ കഥ പറയുന്നു. ഒരു അനാഥയായ അവൾ തന്റെ അമ്മ വഴിക്കുള്ള വല്യച്ഛന്റെ കടയിൽ ജീവിക്കുന്നു. നെലിനെ മുത്തച്ഛൻ വളരെയധികം സ്നേഹിച്ചു വളർത്തുന്നു. എങ്കിലും നെൽ സന്തുഷ്ടമായ ജീവിതമല്ല നയിക്കുന്നത്. അവൾക്ക് തന്റെ സമപ്രായക്കാരായ മറ്റു സുഹൃത്തുക്കൾ ഒന്നുമില്ല. ഏകാന്തമായ ഒരു ജീവിതമാനവൾ നയിക്കുന്നത്. അവളുടെ ഒരെയൊരു സുഹൃത്ത് ആ കടയിൽ ജോലിചെയ്യുന്ന ആത്മാർഥതയുള്ള കുട്ടിയായ കിറ്റ് ആണ്. അവനെ അവൾ എഴുതാനും വായിക്കനും പഠിപ്പിക്കുന്നു. ..
അലക്സാണ്ടർ എം. ഫെസ്കോവ്
ഒരു ഉക്രേനിയൻ ഡോക്ടറും പ്രത്യുൽപാദന രംഗത്തെ ശാസ്ത്രജ്ഞനും, പ്രത്യുൽപാദന സാങ്കേതികവിദ്യയിലും ഫെർട്ടിലിറ്റി ചികിത്സയിലും വൈദഗ്ധ്യമുള്ള അൾട്രാസോണോഗ്രാഫറുമാണ് '''അലക്സാണ്ടർ എം. ഫെസ്കോവ്''' (ജനനം: 1959 ഫെബ്രുവരി 17, ഉക്രെയ്നിലെ അൽചെവ്സ്കിൽ).
ഉക്രെയ്നിലെ ഏറ്റവും അറിയപ്പെടുന്ന പ്രത്യുൽപാദന സാങ്കേതികവദഗ്ധനും സറോഗസി വിദഗ്ധനുമായ, ഫെസ്കോവ് കൂടാതെ 100-ലധികം അക്കാദമിക് പ്രസിദ്ധീകരണങ്ങളുടെ രചയിതാവാണ്. യൂറി വെർലിൻസ്‌കി, ലാർസ് ജോഹാൻസൺ, നോർബർട്ട് ഗ്ലീച്ചർ എന്നിവരും ഇതുവായി ബന്ധപ്പെട്ട് ഗവേഷണം നടത്തിയ മറ്റ് ശ്രദ്ധേയരായ ഡോക്ടർമാരാണ്.
വിദ്യാഭ്യാസം
ഉക്രെയ്നിലെ അൽചെവ്സ്കിൽ ജനിച്ച ഫെസ്കോവ്, ഉക്രെയ്നിലെ ഖാർകിവിലുള്ള 1st സിറ്റി ക്ലിനിക്കൽ ഹോസ്പിറ്റലിൽ പ്രസവചികിത്സയിലും ഗൈനക്കോളജിയിലും ഇന്റേൺ ആയി ജോലി ചെയ്തിരുന്നു. തുടർന്ന് അദ്ദേഹം 1990-ൽ ഖാർകോവ് മെഡിക്കൽ ഇൻസ്റ്റിറ്റ്യൂട്ടിലെ ഫാക്കൽറ്റി ഓഫ് മെഡിസിനിൽ നിന്ന് ബിരുദം നേടി.
External links
വർഗ്ഗം:1959-ൽ ജനിച്ചവർ
ബോക്സ് ഓഫീസ് മോജോ
പുറത്തേക്കുള്ള കണ്ണികൾ
വർഗ്ഗം:വെബ്സൈറ്റുകൾ വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ വർഗ്ഗം:ചലച്ചിത്ര വെബ്സൈറ്റുകൾ
സ്വതന്ത്ര ഭാരതം (പത്രം)
സ്വാതന്ത്ര്യ സമര കാലത്ത്(1942 - 43) മാതൃഭൂമിയുടെ ബോംബെ പ്രതിനിധിയായിരുന്ന വി.എ. കേശവൻ നായർ ആരംഭിച്ച് പ്രവർത്തിപ്പിച്ചിരുന്ന അണ്ടർഗ്രൗണ്ട് പത്രമായിരുന്നു സ്വതന്ത്ര ഭാരതം. മാതൃഭൂമി മാനേജരായിരുന്ന എൻ. കൃഷ്ണൻ നായരായിരുന്നു ഈ പേര് നിർദേശിച്ചത്. ഒരു ചെറിയ അച്ചടി യന്ത്രം ഈ ആവശ്യത്തിന് വിട്ടു കൊടുക്കുകയും ചെയ്തു. വാരികയായിട്ടായിരുന്നു സ്വതന്ത്ര ഭാരതം പുറത്തു വന്നത്. പിന്നീട് എൻ.വി. കൃഷ്ണവാരിയരുടെ നേതൃത്വത്തിൽ പുറത്തിറങ്ങി. കോൺഗ്രസിലെ തീവ്രവാദഭാഗത്തിന്റെ പത്രമായിരുന്നു ഇത്. സ്വതന്ത്രഭാരതം ഒളിവിൽനിന്നു പ്രസിദ്ധീകരിക്കുന്ന ചുമതലയോടെ ആയിരുന്നു എൻ.വി.യുടെ വിപ്ളവപ്രവർത്തനങ്ങൾക്ക് തുടക്കം. 1942 ൽ അധ്യാപക  ജോലി രാജിവെച്ചാണ് ഒളിവിൽ 'സ്വതന്ത്രഭാരതം' പത്രം പ്രസിദ്ധപ്പെടുത്തിയത്. റബ്ബർറോളർവെച്ച് അമർത്തി ഉരുട്ടി കോപ്പിയെടുക്കുന്ന ആ പത്രത്തിന്റെ റിപ്പോർട്ടറും എഡിറ്ററും അച്ചുനിരത്തുകാരനും പ്രിൻററും വിതരണക്കാരനും എല്ലാം എൻ.വി. ഒരാളായിരുന്നു. ഉറവിടമെവിടെയെന്നറിയാതിരിക്കാൻ ഓടുന്ന തീവണ്ടിയിലെ കക്കൂസിലിരുന്നാണ് പലപ്പോഴും അച്ചടിച്ചത്. പോലീസ് പിന്നാലെ ഉള്ളതിനാൽ അച്ചും റോളറും ബെഡ്ഡും ഭാണ്ഡംകെട്ടി സ്വയം ചുമന്ന് രായ്ക്കുരാമാനം നിത്യേന അച്ചടികേന്ദ്രം മാറ്റുമായിരുന്നു. ഇതു പിന്നീട് നിരോധിക്കുകയുണ്ടായി.
സ്വാതന്ത്ര ഭാരതം പത്രിക കേസ്
സ്വാതന്ത്ര്യ സമരത്തെ പിന്തുണക്കുന്ന മറ്റുള്ള പത്രങ്ങളെല്ലാം നിന്നു പോവുകയോ അടപ്പിക്കുകയോ ചെയ്തു. പക്ഷേ സ്വതന്ത്ര ഭാരത പത്രിക നാട്ടിലുടനീളം വ്യാപിച്ചു. സർക്കാരിനെതിരെയുള്ള കവിതകളും ലേഖനങ്ങളുമാണ് ഇതിൽ പ്രധാനമായി പ്രസിദ്ധീകരിക്കപ്പെട്ടത്. സഞ്ജയന്റെ നിരവധി കവിതകളും ലേഖനങ്ങളും ഇതിലൂടെ പുറത്തു വന്നു. ബ്രിട്ടീഷ് സർക്കാരിനു "സ്വതന്ത്ര ഭാരതം" ഒരു തലവേദന തന്നെ സൃഷ്ടിച്ചു കുടകിൽ വെച്ച് ഈ പ്രസ്സിന്റെ അച്ചുകൂടവും പത്ര താളുകളും നശിപ്പിക്കുകയും നേതാക്കൻ മാരെ അറസ്റ്റ് ചെയ്യുകയും ചെയ്തു. പക്ഷേ ഈ പത്രികയുടെ അടുത്ത ലക്കവും പുറത്തിറങ്ങി. പോലീസ് വ്യാപക തിരച്ചിൽ ആരംഭിച്ചു. അതിനെത്തുടർന്ന് അച്ചുകൂടം കുടകിൽ നിന്ന് മാഹിയിലേക്ക് മാറ്റാൻ ആലോചിച്ചു. മാറ്റുന്നതിന് മുൻപ് രഹസ്യ യോഗത്തിൽ അച്ചുകൂടം കീഴരിയൂരിൽ സൂക്ഷിക്കാൻ തീരുമാനമായി.
അവലംബം
വർഗ്ഗം:സ്വാതന്ത്ര്യസമരങ്ങൾ വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
ടോക്കറ കുതിര
ക്യുഷു ദ്വീപിന്റെ തെക്കുപടിഞ്ഞാറൻ അറ്റത്തുള്ള കഗോഷിമ പ്രിഫെക്ചറിലെ ദ്വീപുകളുടെ കൂട്ടമായ ടോകര ദ്വീപുകളിൽ കാണപ്പെടുന്ന ഒരിനം ജാപ്പനീസ് കുതിരയാണ് ടോക്കറ കുതിര (吐噶喇馬, ടോകര-ഉമ) (കഗോഷിമ കുതിര എന്നും ഇത് അറിയപ്പെടുന്നു). ഇതിന്റെ ഉയരം ഏകദേശം 100 മുതൽ 120 സെന്റീമീറ്റർ (10 മുതൽ 12 വരെ കൈകൾ) ആണ്. ഇതിന്റെ രോമപാളിയുടെ നിറം പ്രധാനമായും തവിട്ടുനിറമാണ്. ടോക്കറയ്ക്ക് ചൂടിനോട് നന്നായി സഹിഷ്ണുതയുള്ളതിനാൽ സാധാരണയായി ഇതിനെ കൃഷി, സവാരി, കരിമ്പ് സംസ്കരണം എന്നിവയ്ക്കായി ഉപയോഗിക്കുന്നു.
ചരിത്രം
ഈയിനം കുതിരയിനത്തിന്റെ ചരിത്രത്തെക്കുറിച്ച് വളരെക്കുറച്ച് മാത്രമേ അറിയൂ. ഏഷ്യയിലെ പ്രധാന ഭൂപ്രദേശത്ത് നിന്നാണ് ഇവയെ കൊണ്ടുവന്നതെന്ന് വിശ്വസിക്കപ്പെടുന്നു. 1952-ൽ കഗോഷിമ യൂണിവേഴ്‌സിറ്റിയിലെ പ്രൊഫസറായ ഷിഗെയുക്കി ഹയാഷിദയാണ് തകരാജിമയിൽ കുതിരകളെ കണ്ടെത്തി ടോക്കറ കുതിരയെ തിരഞ്ഞെടുത്തത്. 1900-ൽ കികൈജിമയിൽ നിന്നാണ് കുതിരകളെ തകരാജിമയിലേക്ക് കൊണ്ടുവന്നതെന്ന് സിദ്ധാന്തിച്ചു. പ്രൊഫസർ ഹയാഷിദ ആദ്യമായി കുതിരകളെ കണ്ടെത്തിയപ്പോൾ ദ്വീപിൽ ഏകദേശം 43 കുതിരകളുണ്ടായിരുന്നു. അടുത്ത വർഷം, കഗോഷിമയുടെ പ്രകൃതി സ്മാരകം ആയി ടോക്കറയെ തിരഞ്ഞെടുത്തു. എന്നാൽ രണ്ടാം ലോകമഹായുദ്ധാനന്തരം അവയുടെ എണ്ണം ഗണ്യമായി കുറഞ്ഞു. കുതിരകൾ ജാപ്പനീസ് മതത്തിന്റെ പ്രതീകമായി വർത്തിക്കുകയും ജാപ്പനീസ് സംസ്കാരവുമായി സംയോജിപ്പിക്കുകയും ചെയ്തു. എന്നിരുന്നാലും, 1960-കളിൽ കൃഷിയിടങ്ങളിൽ യന്ത്രസാമഗ്രികൾ സ്ഥാനം പിടിച്ചതോടെ ഈ ഇനത്തിന്റെ ജനസംഖ്യ കൂടുതൽ കുറഞ്ഞു. തകരാജിമയിലെ അവയുടെ എണ്ണം നിരീക്ഷിക്കുന്നത് ബുദ്ധിമുട്ടായിരുന്നു. അതിനാൽ, അവയുടെ ആരോഗ്യവും എണ്ണവും മെച്ചപ്പെടുത്താനുള്ള ശ്രമത്തിൽ ചില കുതിരകളെ മൗണ്ട് കൈമോൺ നാച്ചുറൽ പാർക്കിലേക്കും കഗോഷിമ സർവകലാശാലയുടെ കാർഷിക വിഭാഗത്തിന്റെ ഭാഗമായ ഇറിക്കി ഫാമിലേക്കും മാറ്റി. ഒരു പോണി വലിപ്പമുള്ള ഇനമായതിനാൽ, കുതിര സവാരി ചെയ്യാനും അവ അത്ര അനുയോജ്യമല്ല.
വംശനാശഭീഷണി നേരിടുന്ന ജനസംഖ്യ
1974 ആയപ്പോഴേക്കും ടോക്കറ ദ്വീപുകളിൽ ഒരു ടോക്കറ കുതിര മാത്രമേ അവശേഷിച്ചിരുന്നുള്ളൂ. ഈ കുതിരയെ ടോക്കറസിലെ നകനോഷിമയിലേക്ക് മാറ്റി. പ്രധാന ഭൂപ്രദേശത്ത് നിന്ന് വീണ്ടും കൊണ്ടുവന്ന ടോക്കറ കുതിരകളെ വളർത്തി. നിലവിൽ പത്തോളം ടോക്കറ കുതിരകളെ നകനോഷിമയിൽ സൂക്ഷിച്ചിട്ടുണ്ട്. ദ്വീപിന്റെ മധ്യഭാഗത്തായി തക്കാവോയിൽ ഒരു ബ്രീഡിംഗ് ഫാം സ്ഥിതിചെയ്യുന്നു. നകനോഷിമയിലും പ്രധാന ഭൂപ്രദേശത്തും കുതിരകളുടെ എണ്ണം വർദ്ധിച്ചുകൊണ്ടിരിക്കുകയാണ്. മൗണ്ട് കൈമോണിലും ഇറിക്കി ഫാമിലുമുള്ള പ്രധാന ഭൂപ്രദേശത്താണ് ഏറ്റവും വലിയ ജനസംഖ്യയുള്ളത്. മൊത്തത്തിൽ ഏകദേശം 123 ടോക്കറ കുതിരകളുണ്ട്. കഗോഷിമയിലെ ഹിരാകാവ മൃഗശാലയിൽ ടോക്കറ-പെന്നിന്റെ മൂന്ന് പെൺകുതിരകളെ പ്രദർശിപ്പിച്ചിരിക്കുന്നു. ഉയരം കുറവായതിനാൽ, ടോക്കറ കുതിരയ്ക്ക് ടോക്കറകളിലോ മെയിൻ ലാന്റിലോ ഒരു കലപ്പ കുതിരയായി ഇപ്പോൾ ആവശ്യക്കാരില്ല. കൂടാതെ സവാരി കുതിര എന്ന നിലയിൽ പരിമിതമായ ഉപയോഗമുണ്ട്. അതിനാൽ, ടോക്കറ കുതിരയുടെ പ്രായോഗിക ഉപയോഗം കണ്ടെത്തുന്നത് അതിന്റെ ഭാവി സംരക്ഷണത്തെ ബാധിക്കുന്ന ഒരു പ്രശ്നമാണ്.
അവലംബം
വർഗ്ഗം:കുതിരകൾ
പളുങ്ക് (പരമ്പര)
'പളുങ്ക്'ഒരു ഇന്ത്യൻ മലയാളം ടിവി പരമ്പരയായിരുന്നു. തേജസ് ഗൗഡ, കുശി സമ്പത്ത് കുമാർ, ടോണിഷ കപിലേശ്വരപു എന്നിവർ പ്രധാന വേഷങ്ങളിൽ അഭിനയിക്കുന്നു, സുബ്രഹ്മണ്യൻ ഗോപാലകൃഷ്ണൻ, രാജേഷ് ഹെബ്ബാർ, ലക്ഷ്മിപ്രിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. 2021 നവംബർ 22 ന് ഏഷ്യാനെറ്റിൽ സംപ്രേക്ഷണം ആരംഭിക്കുകയും ഡിസ്നി+ ഹോട്ട്‌സ്റ്റാറിലും സ്ട്രീം ചെയ്യുന്നു. ബംഗാളി ടിവി പരമ്പരയായ ഖോർകുട്ടോയുടെ ഔദ്യോഗിക റീമേക്കാണ് ഇത്. 30 ഡിസംബർ 2022 ന് ഷോ അവസാനിച്ചു.
സംഗ്രഹം
തലയും ഇടത്തരവുമായ നിള ഒരു ശാസ്ത്രജ്ഞനായ ദീപക്കിനെ കണ്ടുമുട്ടുമ്പോൾ ലോകങ്ങളും മൂല്യങ്ങളും ഏറ്റുമുട്ടുന്നു. അവന്റെ കുടുംബത്തിലെ ഈ തീപ്പൊരി കൂട്ടുകെട്ടിന് ഇന്ധനം ചേർക്കുന്നു
സ്വീകരണം
ഷോ 2021 നവംബർ 22 ന് രാത്രി 8:30 PM IST ന് ആരംഭിച്ചു. തുടക്കം മുതലേ മികച്ച TRP കിട്ടിയില്ല. 2022 മാർച്ച് 27 ന്, കുറഞ്ഞ ടിആർപിയും ബിഗ് ബോസ് സീസൺ 4 ന്റെ സമാരംഭവും കാരണം ഷോ ഉച്ചതിരിഞ്ഞ് 1:30 PM-ലേക്ക് മാറ്റി. കാഴ്ചക്കാരുടെ എണ്ണം കുറവായതിനാൽ ഷോ 2022 ഡിസംബർ 30-ന് അവസാനിച്ചു.
അവലംബം
വർഗ്ഗം:മലയാള ടെലിവിഷൻ പരിപാടികൾ വർഗ്ഗം:ടെലിവിഷൻ പരിപാടികൾ വർഗ്ഗം:ടെലിവിഷൻ പരമ്പരകൾ വർഗ്ഗം:മലയാളം ടെലിവിഷൻ പരമ്പരകൾ
ജയന്റ് ഓട്ടർ
ഒരു ദക്ഷിണ അമേരിക്കൻ സസ്തനി ആണ് ഭീമൻ നായ് അല്ലെങ്കിൽ ഭീമൻ നദി നായ് എന്നും അറിയപ്പെടുന്ന ജയന്റ് ഓട്ടർ (Pteronura brasiliensis) 1.7 മീറ്റർ (5.6 അടി) വരെ എത്താൻ കഴിയുന്ന ആഗോളതലത്തിൽ വേട്ടക്കാരായ ഒരു കൂട്ടം മസ്റ്റെലൈഡേ അഥവാ വീസൽ കുടുംബത്തിലെ ഏറ്റവും വലിയ അംഗമാണിത്. മസ്റ്റെലൈഡുകളുടെയിടയിൽ വൈവിധ്യമാർന്ന, ഭീമൻ ഒട്ടർ ഒരു സാമൂഹിക ഇനമാണ്. കുടുംബ ഗ്രൂപ്പുകളായി കാണപ്പെടുന്ന ഇവയിൽ ഒരു കുടുംബത്തിൽ സാധാരണയായി മൂന്ന് മുതൽ എട്ട് വരെ അംഗങ്ങൾ കാണപ്പെടുന്നു. ഗ്രൂപ്പുകൾ ഒരു പ്രബലമായ പ്രജനന ജോഡിയെ കേന്ദ്രീകരിച്ചുള്ളതാണ്. മാത്രമല്ല അവ വളരെ ആകർഷണീയവും സഹകരണപരവുമാണ്. സാധാരണ സമാധാനപരമായി കാണപ്പെടാറുണ്ടെങ്കിലും അധിനിവേശ പ്രദേശങ്ങൾക്കുവേണ്ടി ഇവ ഗ്രൂപ്പുകളിൽ നടത്തുന്ന ആക്രമണവും നിരീക്ഷിക്കപ്പെട്ടിട്ടുണ്ട്. ദിവാജീവികളുടെ വിഭാഗത്തിൽ ഇവയെ ഉൾപ്പെടുത്തിയിരിക്കുന്നു. ഇവ പകൽ സമയങ്ങളിൽ മാത്രം സജീവമാണ്. ഏറ്റവും ഗൗരവമുള്ള ഓർട്ടർ സ്പീഷീസായ ഇവ ആശയവിനിമയം, ആക്രമണം, വാസസ്ഥലത്തിന്റെ ഉറപ്പ് എന്നിവ സൂചിപ്പിക്കുന്ന പ്രത്യേക ശബ്ദങ്ങൾ ഉണ്ടാക്കുന്നതായി രേഖപ്പെടുത്തിയിട്ടുണ്ട്.
വടക്ക്-മദ്ധ്യ-തെക്കൻ അമേരിക്കയിലുടനീളമുള്ള ഭീമൻ ഓർട്ടർ ആമസോൺ നദിയിലും പാന്റനാൽ ചതുപ്പുനിലങ്ങളിലും ഏറെ കാണപ്പെടുന്നുണ്ടെങ്കിലും അതിന്റെ വിതരണം ഇപ്പോൾ വളരെ കുറഞ്ഞുകൊണ്ടിരിക്കുകയുമാണ്. പതിറ്റാണ്ടുകൾക്കുമുമ്പ്തന്നെ ഇതിന്റെ വെൽവെറ്റുപോലുള്ള രോമചർമ്മത്തിനുവേണ്ടി ആളുകൾ വേട്ടയാടിയിരുന്നു. 1950 കളിലും 1960 കളിലും പെട്ടെന്ന് ഇവയുടെ ജനസംഖ്യ കുറഞ്ഞു. 1999-ൽ വംശനാശഭീഷണി നേരിടുന്ന ഈ ജീവിവർഗ്ഗങ്ങളുടെ പട്ടികയിൽ ഇവയുടെ എണ്ണം 5000 -ത്തിലും താഴെയാണ്. നിയോട്രോപിക്കൽ മേഖലയിൽ ഏറ്റവും വംശനാശ ഭീഷണി നേരിടുന്ന സസ്തനി ഇനമാണിത്. ആവാസവ്യവസ്ഥയിലെ തകർച്ച ഇവയ്ക്ക് ഏറ്റവും പുതിയ ഭീഷണിയാണ്. ഭീമൻ ഓർട്ടർ വളരെ അപൂർവ്വമാണ്. 2003- ൽ വെറും 60 മൃഗങ്ങൾ മാത്രമാണ് കാണാൻ കഴിഞ്ഞിട്ടുള്ളത്.
ഭീമൻ ഓർട്ടർ ഒരു ഉഭയജീവിയുടെ ജീവിതശൈലിക്ക് അനുയോജ്യമായ അസാധാരണമായ ഇടതൂർന്ന രോമങ്ങൾ, ചിറകു പോലുള്ള വാൽ, തുഴപോലുള്ള പാദങ്ങൾ എന്നിവയുൾപ്പെടെ വൈവിധ്യമാർന്ന പൊരുത്തപ്പെടുത്തലുകൾ കാണിക്കുന്നു. ശുദ്ധജല നദികൾക്കും അരുവികൾക്കുമൊപ്പം വാസസ്ഥലം ഈ സ്പീഷിസുകൾ തിരഞ്ഞെടുക്കുന്നു. സാധാരണയായി കാലാകാലങ്ങളിലുണ്ടാകുന്ന വെള്ളപ്പൊക്കത്തിൽ ശുദ്ധജല തടാകങ്ങളിലേക്കും അരുവികളിലേക്കും ഒഴുകിപോകുന്നു. വലിയ അളവിൽ സസ്യങ്ങൾ ഉള്ള തീറ്റപ്രദേശങ്ങൾക്കടുത്ത് വിപുലമായ താവളങ്ങൾ ഇവ നിർമ്മിക്കുന്നു. ഭീമൻ ഓർട്ടർ മത്സ്യങ്ങൾ, കാറ്റ്ഫിഷുകൾ, ഞണ്ടുകൾ, കടലാമകൾ, പാമ്പുകൾ, ചെറിയ കെയ്മാൻ എന്നിവ ഇവ ആഹാരമാക്കുന്നു. മനുഷ്യർക്ക് ഇവ മറ്റ് ഗുരുതരമായ ഉപദ്രവങ്ങൾ ഒന്നും തന്നെയില്ല. എന്നിരുന്നാലും ഭക്ഷ്യവിഭവങ്ങൾക്കായി നിയോട്രോപിക്കൽ ഓട്ടറുമായും, കെയ്മാൻ എന്നീ ഇനങ്ങളുമായി മത്സരിക്കുന്നു.
നാമകരണം
ഭീമൻ ഓർട്ടറിന് മറ്റു ചില പേരുകൾകൂടി നിലവിലുണ്ട്. ബ്രസീലിൽ ഇത് അരിയൻഹ എന്ന പേരിൽ അറിയപ്പെടുന്നു. തുപ്പി വാക്കായ അരിറാണ, എന്നർത്ഥം വരുന്ന വാട്ടർ ജാഗാർ എന്നാണ് ഇത് അറിയപ്പെടുന്നത് (പോർച്ചുഗീസ്: onça d'água). സ്പാനിഷ് ഭാഷയിൽ സ്പാനിഷ് നാവികർ റിവർ വൂൾഫ് (Spanish: lobo de río), വാട്ടർ നായ് (സ്പെൻസീവ്: പെറോ ഡി അഗ്വ) എന്നീ പേരുകൾ ചിലപ്പോൾ ഉപയോഗിക്കാറുണ്ട്. (എന്നാൽ ഈ പദം വിവിധ മൃഗങ്ങളെ സൂചിപ്പിക്കുന്നു). പത്തൊൻപതാം നൂറ്റാണ്ടിലും ഇരുപതാം നൂറ്റാണ്ടിന്റെ തുടക്കത്തിലും ഉള്ള പര്യവേക്ഷകരുടെ റിപ്പോർട്ടിലും ഒരു പക്ഷെ ഇതിനെക്കുറിച്ച് കാണാൻകഴിയും. പ്രാദേശിക വ്യതിയാനങ്ങൾക്കനുസരിച്ച് മൂന്നു പേരുകൾ ദക്ഷിണ അമേരിക്കയിൽ ഉപയോഗത്തിലുണ്ട്. "ഭീമൻ ഓർട്ടർ" അക്ഷരാർത്ഥത്തിൽ ന്യുട്രിയ ജിജാന്റെ (nutria gigante), ലോൻട്രസ് ജിജാന്റെ എന്നിങ്ങനെ പോർച്ചുഗീസിലും സ്പാനിഷിലും വിവർത്തനം ചെയ്യുന്നു. അച്ചുവർ ആളുകൾക്കിടയിൽ വാങ്കനീം എന്നും സനുമന്മാരിൽ ഹാദമി എന്നും ഇവ അറിയപ്പെടുന്നു. പുരാതന ഗ്രീക്ക് വാക്കിൽ നിന്ന് ആണ് ടെറോനൂറ എന്ന ജീനസ് നാമം രൂപം കൊണ്ടത്. ചിറക് പോലുള്ള വാലിനെക്കുറിച്ചും വ്യക്തമായി പ്രതിപാദിപ്പിക്കുന്നുണ്ട്.
പുറം കണ്ണികൾ
വർഗ്ഗം:നീർനായകൾ വർഗ്ഗം:തെക്കേ അമേരിക്കയിലെ സസ്തനികൾ
വിക്ടർ റെഷെത്ന്യാക്
ഉക്രെയ്നിലെ വൈഷ്ഹോറോഡിന്റെ മേയറായിരുന്നു വിക്ടർ റെഷെത്ന്യാക് (ജീവിതകാലം: 18 ഫെബ്രുവരി 1950 - 14 ജൂൺ 2015).
ജീവചരിത്രം
1965 മുതൽ 1969 വരെ യെവ്പട്ടോറിയയിലെ വിദ്യാലയത്തിൽനിന്ന് സെക്കൻഡറി സ്കൂൾ വിദ്യാഭ്യാസം പൂർത്തിയാക്കിയ ശേഷം അദ്ദേഹം യെവ്പട്ടോറിയ മെഡിക്കൽ കോളേജിൽ പഠിക്കുകയും 1969 മുതൽ 1971 വരെയുളള കാലത്ത് സോവിയറ്റ് ആർമിയിൽ സൈനിക സേവനം വടത്തുകയും ചെയ്തു. 1971-1977 കാലഘട്ടത്തിൽ അദ്ദേഹം ക്രിമിയ നാഷണൽ മെഡിക്കൽ ഇൻസ്റ്റിറ്റ്യൂട്ടിലെ വൈദ്യശാസ്ത്ര വിഭാഗത്തിൽ പഠിക്കുകയായിരുന്നു. പിന്നീട് കിയെവിൽ ക്ലിനിക്കൽ പഠനത്തിൽ പ്രവേശിച്ച അദ്ദേഹം ബിരുദാനന്തരം വൈഷോറോഡ് പ്രാദേശിക ആശുപത്രിയിൽ ആശുപത്രി വിഭാഗം മേധാവിയായി ജോലി ചെയ്യാൻ തുടങ്ങി. 1986-ൽ ചെർണോബിൽ ആണവനിലയത്തിലെ അനന്തരഫലങ്ങളുടെ ലിക്വിഡേഷനിൽ അദ്ദേഹം പങ്കെടുത്തു. 1989 മുതൽ 2 വർഷത്തിനുള്ളിൽ അദ്ദേഹം എത്യോപ്യയിൽ ഒരു ഡോക്ടറായി ബിസിനസ്സ് യാത്രയിലായിരുന്നു. 2000 ഏപ്രിലിൽ അദ്ദേഹം തന്റെ മാസ്റ്ററുടെ പ്രബന്ധത്തെ ന്യായീകരിക്കുകയും പ്രസവചികിത്സയിലും ഗൈനക്കോളജിയിലും മെഡിക്കൽ സയൻസസിന്റെ കാൻഡിഡേറ്റ് റാങ്ക് നേടുകയും ചെയ്തു. നിരവധി ശാസ്ത്രീയ കൃതികളുടെ രചയിതാവാണ് അദ്ദേഹം.
External links
വർഗ്ഗം:1950-ൽ ജനിച്ചവർ വർഗ്ഗം:2015-ൽ മരിച്ചവർ
സാമന്ത നട്ട്
സാമന്ത നട്ട് (ജനനം: ഒക്ടോബർ 1969) വാർ ചൈൽഡ് കാനഡ എന്ന ചാരിറ്റിയുടെ സ്ഥാപകയും പ്രസിഡന്റുമായ കനേഡിയൻ ഫിസിഷ്യനും മനുഷ്യസ്‌നേഹിയുമാണ്. പതിനാറ് വർഷത്തിലേറെയായി യുദ്ധമേഖലകളിൽ പ്രവർത്തിച്ച പരിചയം അവർക്കുണ്ട്. അവളുടെ 2011-ലെ പുസ്തകമായ ഡാംഡ് നേഷൻസ്: ഗ്രീഡ്, ഗൺസ്, ആർമീസ് ആൻഡ് എയ്ഡ്, ലോകത്തിലെ ഏറ്റവും വിനാശകരമായ ചില പ്രദേശങ്ങളിൽ പതിനഞ്ച് വർഷക്കാലം അവർ നടത്തിയ പ്രവർത്തനങ്ങളെ കുറിച്ച് വിശദീകരിക്കുന്നു. തന്റെ കരിയറിലുടനീളം, യുദ്ധമേഖലയിലെ കഷ്ടനഷ്ട ബാധിതരായ സ്ത്രീകൾക്കും കുട്ടികൾക്കും സഹായം നൽകുന്നതിലാണ് നട്ട് ശ്രദ്ധ കേന്ദ്രീകരിച്ചത്. വാർ ചൈൽഡ് കാനഡ/വാർ ചൈൽഡ് യുഎസ്എ എന്ന ചാരിറ്റി സംഘടനയുടെ സ്ഥാപകയും പ്രസിഡന്റുമായ അവർ ഐക്യരാഷ്ട്രസഭയിലും അതുപോലെ സർക്കാരിതര സംഘടനകളോടൊപ്പവും പ്രവർത്തിച്ചിട്ടുണ്ട്. ഇറാഖ്, അഫ്ഗാനിസ്ഥാൻ, ഡെമോക്രാറ്റിക് റിപ്പബ്ലിക് ഓഫ് കോംഗോ, ലൈബീരിയ, സിയറ ലിയോൺ, സൊമാലിയ, ഡാർഫൂർ, സൗത്ത് സുഡാൻ, ബുറുണ്ടി, വടക്കൻ ഉഗാണ്ട, എത്യോപ്യ, തായ്-ബർമീസ് അതിർത്തി തുടങ്ങി നിരവധി യുദ്ധ മേഖലകളിലെ പ്രതിസന്ധികളിൽ നട്ട് കുട്ടികൾക്കും അവരുടെ കുടുംബങ്ങൾക്കും ഒപ്പം മുൻനിരയിൽനിന്ന് പ്രവർത്തിച്ചിട്ടുണ്ട്.
വിദ്യാഭ്യാസം
1969 ഒക്ടോബറിൽ ടൊറണ്ടോയിൽ ജനിച്ച നട്ട്, ഒരു വയസ്സ് മുതൽ ആറ് വയസ്സ് വരെയുള്ള കാലത്ത് ദക്ഷിണാഫ്രിക്കയിലെ ഡർബൻ പട്ടണത്തിന് സമീപം താമസിക്കുകയും പിന്നീട് കുടുംബത്തോടൊപ്പം ജന്മനാട്ടിലേയ്ക്ക് മടങ്ങിയെത്തുകയും ചെയ്തു.
പിതാവ് കുട്ടികളുടെ പാദുകങ്ങൾ രൂപ കൽ‌പ്പന ചെയ്തിരുന്നയാളായിരുന്നതിനാൽ അവളുടെ കൗമാരത്തിന്റെ തുടക്കത്തിൽ പിതാവ് കുടുംബത്തെ ആറ് മാസത്തേക്ക് ബ്രസീലിലേക്ക് കൊണ്ടുപോയി. മക്മാസ്റ്റർ യൂണിവേഴ്സിറ്റിയുടെ ആർട്സ് & സയൻസ് പ്രോഗ്രാമിൽ നിന്ന് നട്ട് ബിരുദം നേടി. അതേ സർവകലാശാലയിൽ നിന്നുതന്നെ ഡോക്ടർ ഓഫ് മെഡിസിൻ ബിരുദവും അവർ നേടി. ലണ്ടൻ സ്‌കൂൾ ഓഫ് ഹൈജീൻ ആൻഡ് ട്രോപ്പിക്കൽ മെഡിസിനിൽ നിന്ന് എം.എസ്‌.സി. ബിരുദം നേടിയ അവർ കാനഡയിലെ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസിൽ നിന്ന് കമ്മ്യൂണിറ്റി മെഡിസിനിൽ (FRCPC) ഫെലോഷിപ്പും നേടിയിട്ടുണ്ട്. കോളേജ് ഓഫ് ഫാമിലി പ്രാക്ടീസിൻറെ (CCFP) സാക്ഷ്യപത്രമുള്ള അവർ  കൂടാതെ ടൊറന്റോ സർവകലാശാലയിലൂടെ വനിതാ ആരോഗ്യ വിദഗ്ധയായി സ്ത്രീകളുടെ ആരോഗ്യത്തിൽ ഉപ വൈദഗ്ധ്യവും പൂർത്തിയാക്കി. പ്രാക്ടീസ് ചെയ്യുന്ന ഒരു ഫാമിലി ഫിസിഷ്യൻ എന്ന നിലയിൽ അവൾ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസിലെ ഫെല്ലോയും കൂടാതെ കോളേജ് ഓഫ് ഫാമിലി മെഡിസിൻ സാക്ഷ്യപ്പെടുത്തിയിട്ടുള്ള ഫിസിഷ്യനുമാണ്.
ഒന്നാം ഇ.എം.എസ്. നമ്പൂതിരിപ്പാട് മന്ത്രിസഭ
1957ലാണ് കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ(സി.പി.ഐ) നേതൃത്വത്തിൽ ഇ.എം.എസ്. നമ്പൂതിരിപ്പാട് മുഖ്യമന്ത്രിയായി ആദ്യത്തെ മന്ത്രിസഭ നിലവിൽ വന്നത്. പാർലമെന്ററി സംവിധാനത്തിലൂടെ ഇന്ത്യയിൽ നിലവിൽ വന്ന ആദ്യത്തെ കമ്മ്യൂണിസ്റ്റ് മന്ത്രിസഭ കൂടിയായിരുന്നു അത്. കോൺഗ്രസ്സ് മന്ത്രിസഭകൾ നടപ്പിലാക്കാൻ കൂട്ടാക്കാത്ത കോൺഗ്രസ്സിന്റെ അഖിലേന്ത്യാ നയമായിരിക്കും തങ്ങൾ നടപ്പിലാക്കാൻ പോവുന്നത് എന്നാണ് മുഖ്യമന്ത്രി ഇ.എം.എസ്സ് നമ്പൂതിരിപ്പാട് സത്യപ്രതിജ്ഞക്കു മുമ്പ് ജനങ്ങളോടായി നടത്തിയ റേഡിയോ സംപ്രേഷണത്തിലൂടെ പ്രഖ്യാപിച്ചത്. തീരെ ചെറുതായ സമാനരീതിയിലുള്ള രണ്ട് മന്ത്രിസഭകളെ അവഗണിച്ചാൽ തിരഞ്ഞെടുപ്പിലൂടെ അധികാരത്തിൽ വരുന്ന ലോകത്തിലെ ആദ്യത്തെ കമ്മ്യൂണിസ്റ്റ് മന്ത്രിസഭകൂടിയായിരുന്നു 1957ൽ കേരളത്തിൽ നിലവിൽ വന്നത്. 1953ൽ ബ്രിട്ടീഷ് ഗയാനയിൽ ചെഡ്ഡി ജഗൻറെ നേ തൃത്വത്തിൽ നിലവിൽ വന്നുവെങ്കിലും, അത് പൂർണ്ണമായും ഒരു കമ്മ്യൂണിസ്റ്റ് സംഘടനയല്ലായിരുന്നു.
വിദ്യാഭ്യാസബിൽ, ഭൂപരിഷ്കകരണ നിയമം തുടങ്ങിയ പുരോഗമനപരിപാടികൾ നടപ്പിലാക്കാൻ ശ്രമിച്ചുവെങ്കിലും ഈ മന്ത്രിസഭക്ക് അഞ്ചുവർഷം തികച്ചും ഭരിക്കാനായില്ല. വിദ്യാഭ്യാസബില്ലിനെ ആയുധമാക്കി പ്രതിപക്ഷ-സാമുദായിക കക്ഷികൾ സർക്കാരിനെതിരേ പ്രക്ഷോഭം ആരംഭിച്ചു. കാർഷിക നിയമത്തിലൂടെ തങ്ങളുടെ കൈവശംഉള്ള കണക്കില്ലാത്ത ഭൂമി കൈമോശം വരുമെന്നു മനസ്സിലാക്കിയ സമ്പന്നവർഗ്ഗവും വിമോചനസമരം എന്ന പേരിൽ നടന്ന ഈ പ്രക്ഷോഭത്തെ കൈയ്യയച്ച് സഹായിച്ചിരുന്നു. കേരളത്തിലെ കമ്മ്യൂണിസ്റ്റിതര കക്ഷികളെല്ലാം തന്നെ ആ സമരത്തിൽ പങ്കാളികളായി. കേരളസംസ്ഥാനത്തെ ഭരണസമ്പ്രദായം ആകെ തകർന്നുവെന്ന് ഗവർണർ കേന്ദ്രത്തെ അറിയിച്ചു. 1959 ജൂലൈ 31 ആം തീയതി ഭരണഘടനയുടെ 356 ആം വകുപ്പനുസരിച്ച് കേരളത്തിലെ കമ്മ്യൂണിസ്റ്റ് സർക്കാരിനെ രാഷ്ട്രപതി പിരിച്ചുവിടുകയും, അധികാരം സ്വയം ഏറ്റെടുക്കുകയും ചെയ്തു.
പശ്ചാത്തലം
1957 ലെ കമ്മ്യൂണിസ്റ്റ് നേതൃത്വത്തിലുള്ള സർക്കാരിനെ സാമൂഹ്യ-രാഷ്ട്രീയ രംഗത്തു സംഭവിച്ച അത്ഭുതമായാണ് ലോകം നോക്കിക്കണ്ടത്. 1939 ൽ കേരളത്തിൽ കമ്മ്യൂണിസ്റ്റ് പാർട്ടി രൂപംകൊണ്ടിരുന്നുവെങ്കിലും, ഒരു രാഷ്ട്രീയപാർട്ടി എന്ന നിലയിൽ ജനം അംഗീകരിച്ചിരുന്നത് കോൺഗ്രസ്സിനെ മാത്രമായിരുന്നു. കേരളത്തെ സംബന്ധിച്ചിടത്തോളം കമ്മ്യൂണിസ്റ്റ് പാർട്ടി രൂപംകൊള്ളുന്നതിനുമുമ്പ് തന്നെ അതിന്റെ ആശയങ്ങൾ ജനങ്ങൾക്കിടയിൽ പ്രചരിച്ചിരുന്നു. സുപ്രധാനമായ അധികാരസ്ഥാനത്തെത്തുവാൻ മാത്രം വളർച്ച കമ്മ്യൂണിസ്റ്റ് പ്രസ്ഥാനത്തിനായിട്ടില്ല എന്നാണ് കോൺഗ്രസ്സ് വിചാരിച്ചിരുന്നത്. കേരളത്തിലെ ജനങ്ങളിലെ അവഗണിക്കാൻ പറ്റാത്ത ഒരു വിഭാഗത്തിന്റെ കാഴ്ചപ്പാടിൽ വന്ന മാറ്റമാണ് 1957 ലെ കമ്മ്യൂണിസ്റ്റ് മന്ത്രിസഭക്ക് കാരണമായതെന്ന് ചരിത്രകാരനായ കെ.എൻ.പണിക്കർ സമർത്ഥിക്കുന്നു.
മന്ത്രിസഭ
മന്ത്രിമാരും വകുപ്പുകളും
നേട്ടങ്ങൾ
കോൺഗ്രസ്സ് സർക്കാരുകൾ നടപ്പിലാക്കാൻ കഴിയാതെ പോയ നയങ്ങൾ നടപ്പിലാക്കുകയാണ് തന്റെ സർക്കാരിന്റെ ലക്ഷ്യം എന്നായിരുന്നു മുഖ്യമന്ത്രി ഇ.എം.എസ്സ് പറഞ്ഞത്. കമ്മ്യൂണിസത്തെ വളർത്തുകയാണ് തന്റെ ലക്ഷ്യമെങ്കിലും, ഒരു കമ്മ്യൂണിസ്റ്റ് സമുദായം സൃഷ്ടിക്കുകയായിരിക്കുകയല്ല തന്റെ സർക്കാരിന്റെ ലക്ഷ്യമെന്ന് സത്യപ്രതിജ്ഞാ ചടങ്ങിനു തലേന്ന് ജനങ്ങളോടായി ചെയ്ത റേഡിയോ സംപ്രേഷണത്തിൽ അദ്ദേഹം ഉറപ്പിച്ചു പറയുകയുണ്ടായി. ഈ പ്രസ്താവനയെ അരക്കിട്ടുറപ്പിക്കുന്ന രീതിയിലുള്ള നടപടികളാണ് സംസ്ഥാനത്തെ ആദ്യത്തെ സർക്കാർ വരുംകാലങ്ങളിൽ സ്വീകരിച്ചത്.
കുടിയൊഴിപ്പിക്കൽ നിരോധനം
മന്ത്രിസഭ നിലവിൽ വന്ന് ഒരാഴ്ച തികയുന്നതിനു മുമ്പ് തന്നെ സർക്കാർ കുടിയൊഴിപ്പിക്കൽ നിരോധന നിയമം നടപ്പിൽ വരുത്തി. ഇതുപ്രകാരം കർഷകൻ താമസിക്കുന്ന ഭൂമിയിൽ നിന്നും അവനെ കുടിയൊഴിപ്പിക്കുന്നത് എന്ത് കാരണങ്ങൾ കൊണ്ടായാലും ഈ നിയമം മൂലം തടയപ്പെട്ടു. പ്രവർത്തിക്കുന്ന ഒരു സർക്കാരാണ് ഇതെന്ന ചിന്ത ജനങ്ങളിലേക്കെത്താൻ ഈ നടപടികൾ കാരണം കഴിഞ്ഞുവെന്ന് വിലയിരുത്തപ്പെടുന്നു. ഇന്ത്യയിൽ ആദ്യമായിട്ടാണ് ഇത്തരം ഒരു ഓർഡിനൻസ് നിലവിൽ വരുന്നതെന്ന് നിയമം അവതരിപ്പിച്ചുകൊണ്ട് മുഖ്യമന്ത്രി ഇ.എം.എസ്സ് പറയുകയുണ്ടായി. ദ കേരള സ്റ്റേ ഓഫ് എവിക്ഷൻ പ്രൊസീഡിംഗ്സ് ഓർഡിനൻസ് 1957 എന്നതായിരുന്നു ഈ നിയമത്തിന്റെ പേര്.
വിദ്യാഭ്യാസ ബിൽ
കേരളത്തിലെ വിദ്യാഭ്യാസരംഗത്ത് സമൂലമായ മാറ്റങ്ങൾ വരുത്താൻ ഉദ്ദേശിച്ചുകൊണ്ട് മന്ത്രിസഭ കൊണ്ടുവന്ന ബില്ലായിരുന്നു 1957ലെ വിദ്യാഭ്യാസ ബിൽ. മന്ത്രിസഭയിലെ വിദ്യാഭ്യാസ മന്ത്രിയായിരുന്ന ജോസഫ് മുണ്ടശ്ശേരിയായിരുന്നു ബിൽ സഭയിൽ അവതരിപ്പിച്ചത്. 9000 ത്തോളം വിദ്യാലയങ്ങൾ ഉണ്ടായിരുന്നതിൽ പകുതിയോളവും അന്ന് സ്വകാര്യമേഖലയിലായിരുന്നു. സ്വകാര്യമേഖലയിലെ അദ്ധ്യാപകർക്ക് നിയമപരമായ പരിരക്ഷ നൽകാൻ കൂടിയുള്ളതായിരുന്നു ഈ ബില്ലെന്ന് ബിൽ സഭയിൽ അവതരിപ്പിച്ചുകൊണ്ട് മുണ്ടശ്ശേരി പറയുകയുണ്ടായി. വിദ്യാഭ്യാസവകുപ്പിൽ നിന്നും ഏർപ്പെടുത്തിയിട്ടുള്ള നടപടികളും നിബന്ധനകളും സ്വകാര്യമേഖലയ്ക്കും കൂടി ബാധകമാക്കുന്നതായിരുന്നു ബിൽ. സർക്കാരിൽ നിന്നും പണം കൈപ്പറ്റി, അത് സ്വകാര്യ സ്കൂൾ മാനേജർമാർ തോന്നിയതുപോലെ അദ്ധ്യാപകർക്ക് വിതരണം ചെയ്യുക വഴി, അദ്ധ്യാപകനും, സ്വകാര്യ സ്കൂൾ ഭരണനേതൃത്വവും തമ്മിൽ ഒരു യജമാന,ഭൃത്യ ബന്ധമാണ് നിലനിന്നിരുന്നത്. പുതിയ ബിൽ വഴി ശമ്പളം സർക്കാർ നേരിട്ട് അദ്ധ്യാപകരുടെ കൈകളിലെത്തുവാനുള്ള സംവിധാനം ഉണ്ടായിരുന്നു.
വിദ്യാഭ്യാസ നടത്തിപ്പിൽ ജനകീയ സഹകരണം, സൗജന്യവും നിർബന്ധിതവുമായ വിദ്യാഭ്യാസം തുടങ്ങിയ പുരോഗമനാശയങ്ങൾ പുതിയ ബില്ലിലുണ്ടായിരുന്നു. സ്വജനപക്ഷപാതത്തിലൂടെ നടത്തുന്ന അദ്ധ്യാപകനിയമനങ്ങളും, ശമ്പള വിതരണത്തിലുള്ള ക്രമക്കേടുകളും പൂർണ്ണമായും ഇല്ലാതാക്കാൻ കഴിവുള്ളതായിരുന്നു മുണ്ടശ്ശേരി അവതരിപ്പിച്ച വിദ്യാഭ്യാസ ബിൽ. നിയമമനുസരിക്കാത്ത സ്കൂളുകൾ പിടിച്ചെടുക്കാൻ സർക്കാരിന് അധികാരം നൽകുന്നതു കൂടിയായിരുന്നു ഈ ബിൽ.
കാർഷിക ബന്ധ ബിൽ
കേരളത്തിലെ ഭൂവുടമ ബന്ധങ്ങളിൽ സമഗ്രവും, സമൂലവും ആയ മാറ്റങ്ങൾ വരുത്തുവാൻ ഉദ്ദേശിച്ചുകൊണ്ട് കൊണ്ടുവന്നിരിക്കുന്നതാണ് ഈ ബില്ലെന്നാണ് ബില്ലിന്റെ അവതരിപ്പിച്ചുകൊണ്ട് നടത്തിയ പ്രസംഗത്തിൽ മന്ത്രിയായിരുന്ന കെ.ആർ. ഗൗരിയമ്മ പറഞ്ഞത്. കൃഷി ചെയ്യുന്ന കർഷകന് ആ ഭൂമിയിൽ സ്ഥിരാവകാശം, കുടിയാന് മര്യാദപ്പാട്ടം, ഭൂവുടമസ്ഥതയ്ക്ക് പരിധി, കൃഷിക്കാർക്ക് അവർ കൈവശം വയ്ക്കുന്ന ഭൂമി ഉടമസ്ഥനിൽ നിന്നും ന്യായമായ വിലയ്ക്ക് സ്വന്തമാക്കാനുള്ള അവകാശം എന്നിവ പുതിയ ഭൂരിപഷ്കരണബില്ലിന്റെ പ്രധാന ഘടകങ്ങളായിരുന്നു. കാർഷിക പരിഷ്കാരങ്ങളെ സംബന്ധിച്ച് ആസൂത്രണ കമ്മീഷന്റെ ശുപാർശകളെകൂടി കണക്കിലെടുത്താണ് പുതിയ ബിൽ തയ്യാറാക്കിയിരിക്കുന്നത്. തുണ്ടു തുണ്ടായി കിടക്കുന്ന സ്ഥലങ്ങളെ ഒന്നിച്ചുചേർത്ത് കൃഷിചെയ്ത് കർഷകവൃത്തി ആദായകരമാക്കുക എന്നത് ആസൂത്രണ കമ്മീഷന്റെ ഒരു സുപ്രധാന ശുപാർശയായിരുന്നു.
തിരുവിതാംകൂർ മഹാരാജാവിന്റെ വകയായിരുന്നതും എന്നാൽ പിന്നീട് സർക്കാരിലേക്കു വിട്ടുകൊടുത്തതുമായ ഭൂമിയിൽ കുടിയാന്മാരിൽ നിന്നും ഈടാക്കിക്കൊണ്ടിരുന്ന വർദ്ധിച്ച കരം പുതിയ സർക്കാർ നിറുത്തലാക്കിക്കൊണ്ട് ഉത്തരവ് പുറപ്പെടുവിച്ചു. പുതിയ ബിൽ നടപ്പിലാക്കാൻ ശ്രമിക്കുക വഴി കാലാകാലങ്ങളായി നിലനിന്നിരുന്ന ജന്മി സമ്പ്രദായത്തെ ഇല്ലാതാക്കാനാണ് നിലവിലുള്ള സർക്കാർ ശ്രമിച്ചത്.
വ്യവസായ ബന്ധ ബിൽ
കേരളത്തിലെ വ്യവസായമേഖലയിൽ തൊഴിൽ ദാതാവും, തൊഴിലാളിയും തമ്മിലുള്ള ബന്ധം കൂടുതൽ ദൃഢവും, സുതാര്യവും ആക്കാൻ വേണ്ടി പ്രഥമ സർക്കാർ അവതരിപ്പിച്ച ബിൽ ആയിരുന്നു ഇത്. അമ്പതിനു മുകളിൽ തൊഴിലാളികളുള്ള ഏതൊരു സ്ഥാപനത്തിലും, തൊഴിലാളികളുടെ ക്ഷേമത്തിനു, തൊഴിലാളികളും, തൊഴിൽ ദാതാവും തമ്മിലുള്ള ബന്ധം ഊഷ്മളമാക്കാനും, അവർ തമ്മിലുള്ള പ്രശ്നങ്ങൾ പരിഹരിക്കാനും വേണ്ടി ഒരു വർക്സ് കമ്മിറ്റി നിർബന്ധമായും സൃഷ്ടിച്ചിരിക്കണമെന്ന് വ്യവസായ ബന്ധ ബിൽ നിർദ്ദേശിക്കുന്നു. തൊഴിലാളികളുടെ ആകെ എണ്ണത്തിന്റെ പതിനഞ്ച് ശതമാനം വരുന്ന തൊഴിലാളികൾ അംഗങ്ങളായ തൊഴിലാളി യൂണിയനുകൾ തൊഴിൽ ഇടത്തിൽ അംഗീകൃതമായിരിക്കുമെന്ന് പുതിയ നിയമം ശുപാർശ ചെയ്യുന്നു.
വ്യവസായങ്ങൾ തുടങ്ങുന്നതിനാവശ്യമായ യന്ത്രോപകരണങ്ങളും, ഉത്പാദനത്തിനുവേണ്ട അസംസ്കൃതവസ്തുക്കളും വാങ്ങുവാനും വ്യവസായികളെ സർക്കാർ സഹായിക്കുന്നമെന്ന് ഉറപ്പുകൊടുത്തു. കൂടാതെ, ഉത്പന്നങ്ങൾക്ക് ആഭ്യന്തരവും, വിദേശീയവുമായ വിപണി കണ്ടെത്തുന്നതിനും സർക്കാർ വ്യവസായികളെ സഹായിക്കുമെന്നും വ്യവസായ ബന്ധ ബില്ലിൽ പറയുന്നു. വ്യവസായം ദേശസാത്കരിക്കുന്നതിനെക്കുറിച്ചും വ്യക്തമായ നിലപാട് സർക്കാരിനുണ്ടായിരുന്നു. ദേശീയ സമ്പത്തിന് നഷ്ടം വരുന്ന രീതിയിൽ ഏതെങ്കിലും വ്യവസായത്തിന്റെ ഭരണനിർവ്വഹണത്തിൽ കുഴപ്പം വരുകയോ, അല്ലെങ്കിൽ സർക്കാരിന്റെ നയങ്ങൾ അനുസരിക്കാൻ അവർ തുടർച്ചയായി വിസമ്മതിക്കുകയോ ചെയ്താൽ മാത്രമേ ഒരു വ്യവസായം ദേശസാത്കരിക്കുന്നതിനെക്കുറിച്ച് സർക്കാർ ആലോചിക്കുകയുള്ളു എന്ന് വ്യവസായ നയം ഉറപ്പു നൽകുന്നു.
അധികാരവികേന്ദ്രീകരണം
സാധാരണ ജനങ്ങളുടെ ജനാധിപത്യ അവകാശങ്ങൾ വിപുലമാക്കുക എന്നതായിരിക്കും പുതിയ സർക്കാരിന്റെ പ്രവർത്തന പരിപാടികളിലൊന്ന് എന്ന് മുഖ്യമന്ത്രി ഇ.എം.എസ്സ് അധികാരമേറ്റയുടനെ വ്യക്തമാക്കുകയുണ്ടായി. ഈ ലക്ഷ്യം കൈവരിക്കാൻ ഗ്രാമതലത്തിലും, അതിനുമേലെയും നിലവാരമുള്ള തിരഞ്ഞെടുക്കപ്പെട്ട ഭരണസമിതികൾ രൂപീകരിച്ച്, ഇത്തരം ഭരണസമിതികളിലൂടെ കൂടുതൽ അധികാരം ജനങ്ങളിലേക്കെത്തിക്കും എന്നും അദ്ദേഹം പറയുകയുണ്ടായി. ഇതിനെക്കുറിച്ചു പഠിക്കുവാനായി മുഖ്യമന്ത്രി അദ്ധ്യക്ഷനായുള്ള ഒരു ഭരണപരിഷ്കാര കമ്മിറ്റിയെ സർക്കാർ നിയോഗിക്കുകയുണ്ടായി. മുഖ്യമന്ത്രിയെക്കൂടാതെ ജോസഫ് മുണ്ടശ്ശേരി, എച്ച്.ഡി.മാളവ്യ, എൻ.ഇ.എസ്.രാഘാവാചാരി, കെ.എസ്.മേനോൻ, പി.എസ്.നടരാജപിള്ള, നന്ദൻമേനോൻ, പരമേശ്വരൻ പിള്ള എന്നിവരായിരുന്നു സമിതിയിലെ അംഗങ്ങൾ. കമ്മിറ്റി നിർദ്ദേശിച്ച ഭരണപരിഷ്കാരങ്ങളിൽ ഏറ്റവും മുഖ്യമായത് അധികാര വികേന്ദ്രീകരണം ആയിരുന്നു.
കമ്മിറ്റിയുടെ നിർദ്ദേശങ്ങളനുസരിച്ച് സർക്കാർ, കേരള പഞ്ചായത്ത് ബില്ലിനും (1958), കേരള ജില്ലാ കൗൺസിൽ ബില്ലിനും (1959) രൂപം നൽകി. ജില്ലാ കൗൺസിലുകൾ ഒരു തദ്ദേശസ്വയം ഭരണ സ്ഥാപനം എന്ന രീതിയിൽ പ്രവർത്തിച്ച് ജില്ലാ തലത്തിൽ അധികാരവികേന്ദ്രീകരണം നടത്തുക എന്നതായിരുന്നു ജില്ലാ കൗൺസിൽ ബില്ലിന്റെ മുഖ്യ ലക്ഷ്യം. ഗ്രാമ തലത്തിൽ പഞ്ചായത്തുകൾ എന്ന സ്വയംഭരണ സ്ഥാപനങ്ങളിലൂടെ അധികാരം ജനങ്ങളിലേക്കെത്തിക്കുക എന്നതായിരുന്നു കേരള പഞ്ചായത്ത് ബില്ലിലൂടെ സർക്കാർ ഉദ്ദേശിച്ചത്. ഈ ബില്ലുകൾ നിയമസഭ ചർച്ചക്കെടുക്കുന്നതിനു മുമ്പേ തന്നെ, കേരളത്തിലെ ആദ്യത്തെ മന്ത്രിസഭ അധികാരത്തിൽ നിന്നും പുറംതള്ളപ്പെട്ടു.
ആരോഗ്യ രംഗം
ഇ.എം.എസ്സ് നമ്പൂതിരിപ്പാടിന്റെ നേതൃത്വത്തിൽ 1957ൽ അധികാരത്തിലെത്തിയ സർക്കാർ ജനങ്ങളുടെ ആരോഗ്യകാര്യത്തിൽ അതീവ ശ്രദ്ധ പുലർത്തിയിരുന്നു. 1946ലെ ഭോർ കമ്മറ്റി ശുപാർശ പ്രകാരം ഇന്ത്യയിൽ 2000 ആളുകൾക്ക് ഒരു ഡോക്ടർ വേണമെന്നായിരുന്നു കണക്കെങ്കിൽ കേരളത്തിൽ അത് 1957ൽ 9260 പേർക്ക് ഒരു ഡോക്ടർ എന്നതായിരുന്നു അനുപാതം. ഇത്തരം കാര്യങ്ങൾ കൂടി കണക്കിലെടുത്തുകൊണ്ടാണ് പുതിയ മെഡിക്കൽ കോളേജ് സ്ഥാപിക്കാൻ മന്ത്രിസഭ തയ്യാറെടുത്തത്. 29 മെയ് 1957 ന് ഗവർണ്ണറായിരുന്ന ബി.രാമകൃഷ്ണ റാവു, കോഴിക്കോട് മെഡിക്കൽ കോളേജിനു ശിലാസ്ഥാപനം നിർവ്വഹിച്ചു. വിശദമായ ചികിത്സകൾക്ക് അതുവരെ ജനങ്ങൾക്കാശ്രയമായിരുന്നത് തിരുവനന്തപുരം മെഡിക്കൽ കോളേജ് മാത്രമായിരുന്നു. ചികിത്സകൾക്കായി തിരുവനന്തപുരം വരെ യാത്ര ചെയ്യുക എന്നത് മലബാറിലുള്ളവർക്ക് ഏറെ ബുദ്ധിമുട്ടുളവാക്കുന്ന കാര്യവുമായിരുന്നു. 15 മാർച്ച് 1959 ന് കോഴിക്കോട് മെഡിക്കൽ കോളേജ്, ഇ.എം.എസ്സ് ജനങ്ങൾക്കായി തുറന്നുകൊടുത്തു.
പൊതുവിതരണ സമ്പ്രദായം
സംസ്ഥാനത്തെ ജനങ്ങൾക്ക് ചുരുങ്ങിയ നിരക്കിൽ ഭക്ഷ്യപദാർത്ഥങ്ങൾ പൊതുവിതരണ സമ്പ്രദായത്തിലൂടെ വിതരണം ചെയ്യാൻ തുടങ്ങി. പിന്നീട് ഇന്ത്യ ഒട്ടാകെ ഈ ഒരു രീതി നടപ്പിലാക്കാൻ കേന്ദ്രസർക്കാരുകൾ തീരുമാനിക്കുകയുണ്ടായി. മിനിമം അളവിൽ ഭക്ഷണം സംസ്ഥാനത്തെ ജനങ്ങൾക്ക് ലഭ്യമാകുന്നു എന്ന് ഉറപ്പുവരുത്താൻ സർക്കാരിന് കഴിഞ്ഞു. ആഹാരം ലഭ്യമായതോടെ, രോഗപ്രതിരോധശേഷി കൈവരിക്കാനും, സാംക്രമികരോഗങ്ങളിൽ നിന്നും വിടുതൽ നേടാനും ദരിദ്രജനങ്ങൾക്കു കഴിഞ്ഞു.
വെല്ലുവിളികൾ
പുതിയ വിദ്യാഭ്യാസ ബിൽ നിലവിൽ വന്നാൽ വിദ്യാഭ്യാസരംഗത്തെ തങ്ങളുടെ താൽപര്യങ്ങൾ ഹനിക്കപ്പെടുമെന്ന് ക്രൈസ്തവ സമുദായശക്തികൾ മനസ്സിലാക്കി. ഇത് വിദ്യാഭ്യാസബില്ലിനെതിരേയുള്ള എതിർപ്പിനു കാരണമായി. ഇതോടൊപ്പം മന്നത്തു പദ്മനാഭന്റെ നേതൃത്വത്തിലുള്ള എൻ.എസ്.എസ്സും കൂടി ചേർന്നതോടെ അത് നിലവിലുള്ള സർക്കാരിനെ അധികാരത്തിൽ നിന്നും പുറത്താക്കാനുള്ള ഒരു സമരമായി രൂപാന്തരം പ്രാപിച്ചു.
ഒരണയ്ക്ക് ബോട്ടു യാത്ര ചെയ്യാനുള്ള സൗകര്യം പുനസ്ഥാപിക്കാൻ വേണ്ടി 1957 ലെ കമ്മ്യൂണിസ്റ്റ് സർക്കാരിനെതിരേ വിദ്യാർത്ഥികളുടെ നേതൃത്വത്തിൽ നടത്തിയ പ്രക്ഷോഭമാണ് ഒരണസമരം എന്നറിയപ്പെടുന്നത്. ഇ.എം.എസ്സ്. സർക്കാരിന്റെ ഭരണനടപടികളിലൊന്നായിരുന്നു കുട്ടനാട്ടിലെ ജലഗതാഗതരംഗം ദേശസാത്കരിച്ചത്. ആലപ്പുഴ-കുട്ടനാട്, കോട്ടയം മേഖലയിൽ ജനങ്ങൾ ഗതാഗതത്തിനായി കൂടുതലും ആശ്രയിച്ചിരുന്നത് ബോട്ടുകളേയായിരുന്നു. ബോട്ടുടമകളിൽ ഭൂരിഭാഗവും ക്രൈസ്തവസമുദായത്തിൽപ്പെട്ട മുതലാളിമാരായിരുന്നു. സർക്കാർ നിയന്ത്രണങ്ങൾ കൊണ്ടു വരുന്നതിനു മുമ്പ് ഉടമകൾ തങ്ങളുടെ ഇഷ്ടത്തിനനുസരിച്ചാണ് നിരക്കുകൾ നിശ്ചയിച്ചിരുന്നത്. സർക്കാരിന്റെ സദുദ്ദേശത്തിന് എന്നാൽ വിപരീത ഫലമാണ് ലഭിച്ചത്. കേവലം ഒരു വിദ്യാർത്ഥി സമരം എന്നതിലുപരി അധികാരത്തിലിരുന്ന കമ്മ്യൂണിസ്റ്റ് സർക്കാരിനെ താഴെയിറക്കാൻ നടന്ന വിമോചനസമരത്തിന്റെ ശക്തിവർദ്ധിപ്പിക്കുന്നതിനുള്ള സമരമായിരുന്നു വാതിലായിരുന്നു ഒരണസമരം എന്ന് ഇ.എം.എസ്സ് നമ്പൂതിരിപ്പാട് അഭിപ്രായപ്പെടുന്നു.
ആന്ധ്രാ അരി കുംഭകോണം: കേരളത്തിലെ ആദ്യത്തെ മന്ത്രിസഭയുടെ കാലത്ത് മാനദണ്ഡങ്ങൾ നോക്കാതെ സ്വകാര്യ വ്യക്തിയിൽ നിന്നും സംസ്ഥാനത്തിനാവശ്യമായ അരി വാങ്ങിയതിലൂടെ ഖജനാവിന് ലക്ഷങ്ങളുടെ നഷ്ടം നേരിട്ടു എന്ന് പ്രതിപക്ഷം ആരോപിക്കുകയുണ്ടായി, അതിനെ തുടർന്നുണ്ടായ വിവാദമാണ് ആന്ധ്രാ അരി കുംഭകോണം എന്നറിയപ്പെടുന്നത്. 1956 ലെ വേനൽക്കാലത്ത് അരിയുടെ വില കുതിച്ചുകയറാൻ തുടങ്ങി, ഈ വിലവർദ്ധനവിനെ നേരിടാൻ സംസ്ഥാനത്ത് അങ്ങോളമിങ്ങോളം ന്യായവില ഷാപ്പുകൾ സർക്കാർ ആരംഭിച്ചെങ്കിലും, അരിയുടെ ദൗർലഭ്യം മൂലം ഈ നടപടിക്ക് വിചാരിച്ച ഗുണം കിട്ടിയില്ല.
പ്രതിസന്ധി മറികടക്കാൻ 5000 ടൺ അരി നേരിട്ട് അരി ഇറക്കുമതി ചെയ്യാനും ന്യായവിലഷോപ്പുകളിലൂടെ അതു വിതരണം ചെയ്യാനും തീരുമാനിച്ചു. മദ്രാസ്സിലുള്ള ഒരു മൊത്തവ്യാപാരസ്ഥാപനമായ "മെസ്സേഴ്സ് ടി. ശ്രീരാമുലു, പി. സൂര്യനാരായണ & കൊ." എന്ന സ്ഥാപനവുമായി ഭക്ഷ്യവകുപ്പ് ഉടനടി കരാറിലെത്തി. നിയമാനുസൃതം പതിവുള്ളതുപോലെ ദർഘാസ് ടെണ്ടർ വിളിക്കാനോ കുറഞ്ഞ വിലയ്ക്കു് കരാർ ഉറപ്പിക്കാനോ കാത്തുനിൽക്കാതെയാണു് ഈ ഇടപാട് തീർച്ചപ്പെടുത്തിയതു്. ഈ ഇടപാടിലൂടെ സർക്കാർ ഖജനാവിന് നഷ്ടം നേരിട്ടുവെന്നും, കമ്മ്യൂണിസ്റ്റ് പാർട്ടിക്ക് വില്പനക്കാരനിൽ നിന്നും കമ്മീഷൻ ലഭിച്ചുവെന്നും പ്രതിപക്ഷം ആരോപിച്ചു.
വമ്പിച്ച പ്രതിഷേധത്തെത്തുടർന്ന് ഹൈക്കോടതി ന്യായാധിപനായിരുന്ന ജസ്റ്റിസ് രാമൻനായർ കമ്മീഷൻ ഈ ഇടപാട് അന്വേഷിക്കാൻ തുടങ്ങി. ഈ അരി ഇടപാടിൽ സംസ്ഥാനത്തിനു ഭയങ്കരമായ നഷ്ടം നേരിട്ടു എന്ന് കമ്മീഷൻ റിപ്പോർട്ട് സമർപ്പിച്ചുവെങ്കിലും, ഈ റിപ്പോർട്ട് സർക്കാർ തള്ളിക്കളയുകയായിരുന്നു.
പുറത്താക്കൽ
ഇ.എം.എസ്സ് സർക്കാരിന്റെ പുറത്താക്കൽ ആയിരുന്നു വിമോചനസമരത്തിന്റെ വിജയം. ജനാധിപത്യത്തിന്റെ ചരിത്രത്തിലെ ഒരു കറുത്ത ഏടായി ഈ സംഭവം കണക്കാക്കപ്പെടുന്നു.1957 ൽ കേരളത്തിൽ ഒരു സ്വകാര്യ സന്ദർശനത്തിനെത്തിയ വി.കെ. കൃഷ്ണമേനോൻ, കേരളത്തിലെ രാഷ്ട്രീയസ്ഥിതി തീരെ മോശമാണെന്ന് പ്രഖ്യാപിക്കുകയുണ്ടായി. കമ്മ്യൂണിസം ഇവിടെ ആവശ്യമില്ല എന്ന് ഇന്ത്യയുടെ പ്രധാനമന്ത്രിയായ ജവഹർലാൽ നെഹ്രുവും 1958 ൽ പറയുകയുണ്ടായി. എങ്കിലും ജനാധിപത്യവാദിയെന്ന തന്റെ പ്രതിഛായയെ വിലമതിച്ചിരുന്ന നെഹ്രു, പക്ഷപാതപരമെന്നു തോന്നിക്കുന്ന നടപടികളെടുക്കാൻ മടിച്ചു. എന്നാൽ കേരളസന്ദർശനം കഴിഞ്ഞു മടങ്ങിയ ഇന്ദിരാഗാന്ധി, കമ്മ്യൂണിസ്റ്റുകൾ ചെയ്യുന്നതെല്ലാം തെറ്റാണെന്നു പ്രസ്താവിച്ചു. അക്കാലത്ത് സംഘടനയുടെ അദ്ധ്യക്ഷപദവിയിലെത്തിയിരുന്ന ഇന്ദിരയുടെ നേതൃത്വത്തിൽ കോൺഗ്രസ് പാർട്ടി, ഇ.എം.എസ്സ്. സർക്കാരിനെ പുറത്താക്കണമെന്നാവശ്യപ്പെട്ടു.
രാഷ്ട്രപതി രാജേന്ദ്രപ്രസാദിന്റെ മുന്നിൽ ഈ ആവശ്യം ഉന്നയിക്കാൻ പോയ കോൺഗ്രസ്സ് നേതാക്കളുടെ സംഘത്തെ നയിച്ചത് ഇന്ദിരയായിരുന്നു. മന്ത്രിസഭയെ നീക്കം ചെയ്യാനുള്ള തീരുമാനത്തിൽ നെഹ്രുവിനെ മുഖ്യമായി സ്വാധീനിച്ചത് ഇന്ദിരാഗാന്ധി ആയിരുന്നെന്ന് ഇ.എം.എസ്സും. കോൺഗ്രസ്സുകാർ തന്നെയും വിശ്വസിച്ചിരുന്നതായി നെഹ്രുവിന്റെ ജീവചരിത്രമെഴുതിയ എം.ജെ. അക്ബർ നിരീക്ഷിച്ചിട്ടുണ്ട്. കേരളത്തിലെ കമ്മ്യൂണിസ്റ്റ് സർക്കാരിനെ പിരിച്ചുവിട്ടില്ലെങ്കിൽ താൻ രാഷ്ട്രപതിഭവനു മുന്നിൽ നിരാഹാരമിരിക്കുമെന്ന് ഇന്ദിരാ ഗാന്ധി നെഹ്രുവിനെ ഭീഷണിപ്പെടുത്തിയതായി വി.കെ.കൃഷ്ണമേനോൻ ഇ.എം.എസ്സിനയച്ച രഹസ്യകുറിപ്പിൽ രേഖപ്പെടുത്തിയിരുന്നതായി ബെർലിൻ കുഞ്ഞനനന്തൻ നായർ തന്റെ അത്മകഥയിൽ പരാമർശിച്ചിരിക്കുന്നു. എന്നാൽ അതങ്ങിനെയല്ലായിരുന്നെന്ന് ശ്രീമതി ഇന്ദിരാഗാന്ധി താൻ എഴുതിയ പുസ്തകമായ ദ ട്രൂത്തിൽ പരാമർശിക്കുന്നു. കേരളത്തിൽ യാതൊരു പ്രശ്നങ്ങളുമില്ലെന്നാണത്രേ അവർ പ്രധാനമന്ത്രി നെഹ്രുവിന് റിപ്പോർട്ട് നൽകിയത്.
അവലംബം
വർഗ്ഗം:കേരളത്തിലെ മന്ത്രിസഭകൾ
ബാർണബി റഡ്‌ജ്
ഡിക്കൻസിന്റെ അഞ്ചാമത്തെ നോവലായാണ് ബാർണബി റഡ്ജ് പ്രസിദ്ധീകരിച്ചത്. അദ്ദേഹത്തിന്റെ ആദ്യ നോവലായി ഇത് പ്രസിദ്ധീകരിക്കാൻ ആദ്യം പദ്ധതിയിട്ടിരുന്നു. എന്നാൽ പ്രസാധകരുടെ മാറ്റങ്ങൾ നിരവധി കാലതാമസങ്ങൾക്ക് കാരണമായി. 1841 ഫെബ്രുവരി മുതൽ നവംബർ വരെയുള്ള ക്ലോക്കിൽ ഇത് ആദ്യമായി സീരിയൽ രൂപത്തിൽ പ്രത്യക്ഷപ്പെട്ടു.
അവലംബം
വർഗ്ഗം:ഇംഗ്ലീഷ് നോവലുകൾ വർഗ്ഗം:വിക്ടോറിയൻ നോവലുകൾ
സുകബുമി റീജൻസി
ആദ്യ ചരിത്രം
സുകബുമിക്ക് ചുറ്റുമുള്ള പ്രദേശം പതിനൊന്നാം നൂറ്റാണ്ടിനുമുമ്പ് തന്നെ ജനവാസമുണ്ടായിരുന്നു. ഈ സ്ഥലത്ത് സംഘയാംഗ് ടപക് ലിഖിതത്തിൽ ആദ്യമായി രേഖപ്പെടുത്തിയ രേഖകൾ സിബാഡക് ജില്ലയിൽ സുകബുമിക്ക് 20 കിലോമീറ്റർ പടിഞ്ഞാറ് നിന്നാണ് കണ്ടെടുത്തത്. അടുത്തുള്ള നദിയിലെ മത്സ്യബന്ധന പ്രവർത്തനങ്ങളുടെ നിരോധനം, സുന്ദ രാജവംശ അധികാരികൾ എന്നിവരെക്കുറിച്ച് കാവി ലിപിയിലാണ് ശിലാലിഖിതങ്ങളിൽ കാണപ്പെടുന്നത്. സിക്കന്തയാൻ ഉപജില്ലയിൽ നിന്നാണ് അന്തിമ ലിഖിതരേഖയായ പേസിർ ദാതാർ ലിഖിതമാണ് കണ്ടെത്തിയത്. 1579-ൽ സുന്ദ കിംഗ്ഡത്തിന്റെ പതനത്തിനു ശേഷം, ഇന്നത്തെ സുകബുമി റീഗൻസിയുടെ ഭൂരിഭാഗവും സുമേദംഗ് ലാറങ്ങിന്റെ നിയന്ത്രണത്തിൽ ആയിരുന്നു. അതേസമയം ഗീഡ് പർവ്വതത്തിന്റെ പടിഞ്ഞാറ് ഭാഗത്ത് ബാൻറൻ സുൽത്താനേറ്റ് സ്ഥിതിചെയ്യുന്നു.1620 ൽ, സുമേദാംഗ് ലാറാങ്ങിലെ രാജാവായ അരിയ സൂരിദാനാംഗ്വാങ് തന്റെ സാമ്രാജ്യം മാതാരാം സുൽത്താനേറ്റിൻറെ ഭാഗമായി പ്രഖ്യാപിച്ചു. ഈ കാലഘട്ടത്തിൽ, ഇന്നത്തെ ബൻടങ്ങിന്റെ പ്രാദേശിക ഭരണാധികാരിയായ ദീപതി ഉഖൂർ പരാജയപ്പെട്ടു. ബറ്റേവിയയുടെ ഉപരോധത്തിൽ പരാജയപ്പെട്ടതിനെ തുടർന്ന് മാതാമിനെതിരെ കലാപമുയർത്തി.. മായാമൻ സേനയിൽ നിന്ന് സ്വയം രക്ഷിക്കുന്നതിനായി പലാബുഹൻരട്ട്, ജാംപാംഗ് എന്നിവിടങ്ങളിലുള്ള പ്രദേശത്തേക്ക് നീങ്ങാൻ സമരം ചെയ്ത സുമേദാംഗ് ലാരംഗിൽ നിന്നുള്ള ജനങ്ങളുടെ കുടിയേറ്റത്തിന് വഴിവച്ചു. 1645-ൽ സുൽത്താൻ അഗുംഗ് മരണമടഞ്ഞശേഷം, പ്രിയൻഗൻ പ്രദേശം മാതാറാമിൻറെ സ്വാധീനത്തിൽ നിന്ന് സാവധാനം ഒഴിഞ്ഞുമാറി. 1674-ൽ മധുരയിൽ ആരംഭിച്ച ത്രുനജയ ലഹള വളരെ ശക്തമായി കരുതി. 1677 ൽ വിരാന്തനു ഒന്നാമന്റെ നേതൃത്വത്തിൽ, മാതാറാമിൽ നിന്ന് സിയാൻജൂറിന്റെ ഭാഗമായിരുന്ന സുകബുമി സ്വയം സ്വതന്ത്രമായി പ്രഖ്യാപിക്കപ്പെട്ടു. ട്രൂനജയ മാതാറാമിൻറെ തലസ്ഥാനത്തുള്ള പ്ലെറെഡ് കൊട്ടാരം തകർത്തു. 1677 ഒക്ടോബർ 20-നാണ് സുൽത്താനേറ്റ് സിതാരത്തിൻറെ പടിഞ്ഞാറ് പ്രയാഗ്ഗൻ പ്രദേശം VOC ലേക്ക് വിന്യസിക്കുന്നത്. അങ്കുഗുരുത് രണ്ടാമനും മാറ്റ്സ്കിയക്കറും തമ്മിലുള്ള അസമത്വ ഉടമ്പടി, ട്രൂനജയ വിപ്ലവത്തെ ശക്തിപ്പെടുത്താൻ ഡച്ച് സഹായം നൽകാനുള്ള ഒരു പ്രതിഫലമായി ഇത് മാറി. അക്കാലത്ത് ഏതാനും ഗ്രാമീണ സുഡാനീസ് കുടിയേറ്റക്കാർ ഉണ്ടായിരുന്നു. അതിലൊന്ന് ഏറ്റവും വലിയ സികോൾ ആയിരുന്നു.
ബാഹ്യ ലിങ്കുകൾ
വർഗ്ഗം:പടിഞ്ഞാറൻ ജാവ വർഗ്ഗം:പടിഞ്ഞാറൻ ജാവയിലെ റീജൻസികൾ
ജമദഗ്നി
ഹിന്ദു ഇതിഹാസങ്ങൾ അനുസരിച്ച്, മൻവന്തരയിൽ പ്രതിപാദിച്ചിരിക്കുന്ന സപ്തർഷികളിൽ (ഏഴ് മഹാ മുനിമാർ ) ഏഴാമത്തെ മുനിയാണ് ജമദഗ്നി. ( സംസ്കൃതം: जमदग्नि) വിഷ്ണുവിന്റെ ആറാമത്തെ അവതാരമായ പരശുരാമന്റെ പിതാവാണ് അദ്ദേഹം. കശ്യപ, അത്രി, വസിഷ്ഠൻ, വിശ്വാമിത്രൻ, ഗൗതമ മഹർഷി, ജമദഗ്നി, ഭരദ്വജ എന്നിവരാണ് എഴാമത്തേയും, ഇപ്പോഴത്തേതുമായ മന്വന്തരത്തിലെ സപ്തർഷികൾ. സൃഷ്ടിയുടെ ദൈവമായ ബ്രഹ്മാവ് സൃഷ്ടിച്ച പ്രജാപതികളിൽ ഒരാളായ ഭൃഗുമുനിയുടെ പിൻഗാമിയായിരുന്നു അദ്ദേഹം. ജമദഗ്നിക്ക് ഭാര്യ രേണുകയിൽ അഞ്ച് മക്കളുണ്ടായിരുന്നു. അതിൽ അവസാനത്തെ പുത്രൻ പരശുരാമൻ, വിഷ്ണുവിന്റെ അവതാരമായിരുന്നു. ഔപചാരിക മായി അഭ്യസിക്കാതെ തന്നെ ജമാദഗ്നിക്ക് വേദഗ്രന്ഥങ്ങളിലും ആയുധങ്ങളിലും വൈദഗ്ദ്ധ്യം ഉണ്ടായിരുന്നു.
മുൻകാലജീവിതം
അഗ്നി ഉപയോഗിക്കുന്നവൻ എന്നർത്ഥം വരുന്ന ജമാദഗ്നി ഭൃഗു മുനിയുടെ പിൻ‌ഗാമിയും ഋചീകമുനി, ക്ഷത്രിയ രാജാവായ ഗാദിയുടെ മകളായ സത്യവതി എന്നിവർക്കാണ് ജനിച്ചത്. വളരുന്നതനുസരിച്ച് അദ്ദേഹം നന്നായി പഠിക്കുകയും വേദത്തിൽ അറിവു നേടുകയും ചെയ്തു. ഔപചാരികമായി അഭ്യസിക്കാതെതന്നെ അദ്ദേഹം ആയുധശാസ്ത്രം സ്വന്തമാക്കി. പിതാവ് ഋചീകൻ അദ്ദേഹത്തെ നയിച്ചിരുന്നു. ജമാദഗ്നിയും ഉശനസ്സും ശുക്രാചാര്യനും തമ്മിലുള്ള യുദ്ധത്തെക്കുറിച്ചുള്ള ഒരു സംഭാഷണത്തെക്കുറിച്ചാണ് ഇപ്പോൾ നഷ്ടപ്പെട്ടെന്നു കരുതുന്ന ഉശാനസ ധനുർവേദം. അദ്ദേഹം സൂര്യവംശത്തിലെ പ്രസൻജിത് രാജാവിന്റെ അടുത്ത് ചെന്ന് മകളായ രേണുകയെ വിവാഹത്തിനായി ആവശ്യപ്പെട്ടു. തുടർന്ന്, അവർ വിവാഹിതരായി, ദമ്പതികൾക്ക് രുമണ്വന്തൻ, സുഷേണൻ, വസു, വിശ്വാവസു, പിന്നീട് പരശുരാമൻ എന്നറിയപ്പെട്ട ഭദ്രരാമൻ ഉൾപ്പെടെ അഞ്ച് ആൺമക്കളുണ്ടായിരുന്നു.
ഐതിഹ്യങ്ങൾ
മഹാഭാരതം പറയുന്നതനുസരിച്ച്, വളരെയധികം ചൂട് ഉണ്ടാക്കിയതിൽ ജമാദഗ്നി ഒരിക്കൽ സൂര്യദേവനോട് ദേഷ്യപ്പെട്ടു. യോദ്ധാവ്-മുനി സൂര്യനെ ഭയപ്പെടുത്തി നിരവധി അമ്പുകൾ ആകാശത്തേക്ക് എറിഞ്ഞു. സൂര്യൻ പിന്നീട് ഒരു ബ്രാഹ്മണനായി ഋഷിയുടെ മുമ്പാകെ പ്രത്യക്ഷപ്പെടുകയും മനുഷ്യനു ചൂടിനെ നേരിടാൻ സഹായിക്കുന്ന രണ്ട് കണ്ടുപിടിത്തങ്ങൾ നൽകുകയും ചെയ്തു - ചെരുപ്പും കുടയും.
രേണുകയെ കൊല്ലുന്നു
രേണുക ഭക്തയും പാതിവ്രത്യശക്തിയുമുള്ള ഭാര്യ ആയിരുന്നു. ജമദാഗ്നിയോടുള്ള അവളുടെ പാതിവ്രത്യശക്തിയാൽ എന്നും നർമ്മദാ നദിയിലിറങ്ങി സ്‌നാനം ചെയ്ത് പുഴയിലെ മണലെടുത്ത് കുടമുണ്ടാക്കി അതിൽ ജലം നിറച്ചാണ് ജമദഗ്‌നി മഹർഷിയുടെ അഗ്‌നിഹോത്രത്തിന് കൊണ്ടുക്കൊടുത്തിരുന്നത്. എന്നാൽ ഒരു ദിവസം അഗ്‌നിഹോത്രത്തിന് ജലം കൊണ്ടുവരാൻ പോയപ്പോൾ, നദിയിൽ ചിത്രരഥൻ എന്ന ഗന്ധർവ്വൻ ഗന്ധർവ്വസ്ത്രീകളുമൊത്ത് രസിച്ച് ജലക്രീഡ ചെയ്യുന്നത് രേണുകാദേവി കണ്ട് നോക്കിനിന്നു. ഒരു നിമിഷം രേണുകാദേവിയുടെ മനസ്സ് പതറിപ്പോയി. പക്ഷെ, പിന്നീട് പതിവുപോലെ മണൽകൊണ്ട് കുടം ഉണ്ടാക്കി ജലമെടുക്കാൻ രേണുകാദേവിക്ക് കഴിഞ്ഞില്ല. തിരിച്ചുവന്ന രേണുകയെ കണ്ട് 'തന്റെ ജ്ഞാനദൃഷ്ടിയാൽ നടന്നതെന്താണെന്ന് മനസ്സിലാക്കിയ ജമദഗ്‌നി മഹർഷി ഉടൻ തന്റെ പുത്രന്മാരോട് രേണുകയെ കൊല്ലാൻ ആജ്ഞാപിച്ചു. മൂത്തപുത്രരായ രുമണ്വൻ, സുഷേണൻ, വസു, വിശ്വാവസു എന്നീ നാലുപേരും തങ്ങൾ മാതൃഹത്യ ചെയ്യില്ലെന്ന് ശഠിച്ചു. എന്നാൽ അഞ്ചാമനായ പരശുരാമൻ പിതാവിന്റെ ആജ്ഞ അനുസരിച്ചു. കോടാലി ഉപയോഗിച്ച് അമ്മയെ ശിരഛേദം ചെയ്തു. ജമദഗ്‌നി അനുസരിക്കാത്ത തന്റെ നാല് പുത്രന്മാരെയും ശിലകളാക്കിത്തീർത്തു. പിന്നീട് പരശുരാമൻ പിതാവിനെ പ്രസാദിപ്പിച്ച് രേണുകയെ ജീവിപ്പിക്കുകയും സഹോദരർക്ക് ശാപമോക്ഷം നേടിക്കൊടുക്കുകയും ചെയ്തു. മാതൃഹത്യാപാപം തീരാൻ വേണ്ടി പരശുരാമൻ കഠിനതപസ്സുചെയ്ത് ശ്രീപരമേശ്വരപ്രീതി നേടി.
മരണം
ജമദഗ്നിയെ പിന്നീട് ഹെഹേയ രാജാവായ കാർത്ത്യവിര്യാർജ്ജുനൻ സന്ദർശിച്ചു (അദ്ദേഹത്തിന് ആയിരം ആയുധങ്ങൾ / കൈകളുണ്ടെന്ന് പറയപ്പെടുന്നു), കാമധേനു എന്ന ദിവ്യ പശുവിനെ ഉപയോഗിച്ച് ഒരു വിരുന്നു കഴിച്ചു. കാമധേനുവിനെ വേണമെന്ന് ആഗ്രഹിച്ച രാജാവ് ജമദഗ്നിക്ക് സമ്പത്ത് വാഗ്ദാനം ചെയ്തു. ജമദഗ്നിയോട് സാധ്യമെങ്കിൽ തിരികെ എടുക്കാൻ ആവശ്യപ്പെട്ടുകൊണ്ട് കാമധേനുവിനെ കൂട്ടിക്കൊണ്ടുപോയി. പക്ഷേ ജമാദഗ്നി യുദ്ധത്തിനു തയ്യാറായി.
ഈ വസ്തുത അറിഞ്ഞ പ്രകോപിതനായ പരശുരാമൻ രാജാവിനെ കൊന്നു. കാർത്ത്യവിര്യാർജ്ജുന രാജാവിന്റെ സൈന്യത്തെ തനിയെ ഒറ്റക്ക് നേരിട്ടുകൊണ്ട് കാമധേനുവിനെ വീണ്ടെടുത്തു. പിന്നീട്, രാജാവിന്റെ മൂന്ന് ആൺമക്കൾ പരശുരാമന്റെ പിതാവായ ജമദഗ്നിയെ കൊന്നു. പ്രതികാര മനോഭാവത്താൽ അവർ ആദ്യം ജമദഗ്നിയെ ഇരുപത്തിയൊന്ന് തവണ കുത്തി. തുടർന്ന് തല അറുത്തു.
വീണ്ടും പ്രകോപിതനായ പരശുരാമൻ മൂന്നു സഹോദരന്മാരെയും കൊന്ന് ശവസംസ്കാരത്തിനായി പിതാവിന്റെ തല വീണ്ടെടുത്തു. ആത്യന്തികമായി പിതാവിനെ ക്ഷത്രിയൻ ഇരുപത്തിയൊന്ന് തവണ കുത്തിയതിനാൽ അടുത്ത ഇരുപത്തിയൊന്ന് തലമുറകളിലായി ലോകമെമ്പാടുമുള്ള ക്ഷത്രിയ ജാതിയിൽ ഒരു വംശഹത്യ നടപ്പാക്കി.
ബുദ്ധമതം
വേദങ്ങൾ അവയുടെ യഥാർത്ഥ രൂപത്തിൽ ജമാദഗ്നി ഉൾപ്പെടെയുള്ള യഥാർത്ഥ വേദ ഋഷികൾക്ക് വെളിപ്പെടുത്തിയിട്ടുണ്ടെന്ന് പ്രഖ്യാപിച്ചുകൊണ്ട് മഹാവഗ്ഗത്തിലെ ബുദ്ധമത വിനയ പിറ്റക വിഭാഗത്തിൽ (I.245) ബുദ്ധൻ ജമാദഗ്നിയെ ബഹുമാനിക്കുന്നു.
അവലംബം
വർഗ്ഗം:ഹിന്ദു പുരാണകഥാപാത്രങ്ങൾ
പുഴുക്കടിക്കായ
കൊണ്ണാരേസി സസ്യകുടുംബത്തിൽപ്പെട്ട പടർന്നുകയറുന്ന കുറ്റിച്ചെടിയാണ് കുരീൽവള്ളി എന്നു കൂടി പേരുള്ള പുഴുക്കടിക്കായ.(ഇന്ത്യൻ സീബ്രാവുഡ്). (ശാസ്ത്രീയനാമം:Connarus monocarpus) അർദ്ധനിത്യഹരിത വനങ്ങളിലും, ഇലപൊഴിയും ഈർപ്പവനങ്ങളിലും, സമതലങ്ങളിലും വളരുന്നു. ഇലകൾ പിച്ഛക ബഹുപത്രങ്ങൾ. വെള്ള നിറമുള്ള പൂവുകൾ സൈമോസ് പൂക്കുലകളായി വിരിയുന്നു. ഏപ്രിൽ-ജൂൺ മാസങ്ങളിലാണ് പൂക്കളും കായകളും ഉണ്ടാകുന്നത്. ഒരു അറ മാത്രമുള്ള കടുംചുവപ്പു നിറമുള്ള കായകളിൽ ഒരു വിത്ത് ഉണ്ടായിരിക്കും.
Uvaria narum, Connarus wightii എന്നീ സ്പീഷീസുകൾക്കും കുരീൽ എന്ന് പേരുണ്ട്. പെനിൻസുലാർ ഇന്ത്യയും, ശ്രീലങ്കയും ഇതിന്റെ സ്വദേശമാകുന്നു. ആയുർവേദത്തിലും ഇത് ഉപയോഗിക്കുന്നുണ്ട്.
പുറം കണ്ണികൾ
വർഗ്ഗം:നീലിയാർകോട്ടത്തെ സസ്യജാലം വർഗ്ഗം:കൊണ്ണാരേസീ
വികർണൻ
വികർണ്ണൻ
ചിയാകി മുക്കായി
ജപ്പാനിൽനിന്നുള്ള ആദ്യ ശൂന്യാകാശ സഞ്ചാരി ആണ് ചിയാകി മുക്കായി (ജ: മെയ് 6, 1952, ഗുൻമ, ജപ്പാൻ). ഇതുകൂടാതെ രണ്ടു വാഹനങ്ങളിൽ ശൂന്യാകാശസഞ്ചാരം നടത്തിയ ആദ്യത്തെ ജപ്പാൻ പൗരനുമാണ് ഇവർ. അവരുടെ ആദ്യ ശൂന്യാകാശ വാഹനം എസ് ടി എസ്_65ഉം രണ്ടാമത്തേത് എസ് ടി എസ് _95 ഉം ആണ്. ആകെ 23 ദിവസം അവർ ശൂന്യാകാശത്ത് ചിലവഴിച്ചു.
ജപ്പാൻ്റെ ദേശീയ ശൂന്യാകാശ സ്ഥാപനം 1958ൽ അവരെ ശൂന്യാകാശ സഞ്ചാരി ആവുന്നതിനായി തെരഞ്ഞെടുത്തു. 2015 ൽ അവർ ടോക്യോ ശാസ്ത്ര സർവകലാശാലയുടെ ഉപാധ്യക്ഷയായി.
പുറം കണ്ണികൾ
വർഗ്ഗം:1952-ൽ ജനിച്ചവർ വർഗ്ഗം:മേയ് 6-ന് ജനിച്ചവർ വർഗ്ഗം:വനിതാ ബഹിരാകാശസഞ്ചാരികൾ വർഗ്ഗം:ജപ്പാനീസ് ബഹിരാകാശസഞ്ചാരികൾ‎
ഹണ്ടേഴ്സ് ഓഫ് സ്കഗൻ
1898-ൽ ആർട്ടിസ്റ്റ് പെഡർ സെവെറിൻ ക്രയോയർ വരച്ച ചിത്രമാണ് ഹണ്ടേഴ്സ് ഓഫ് സ്കഗൻ (ഡാനിഷ്: സ്കഗെൻസ്ജെഗെരെ). 1897 സെപ്തംബർ 21-ന് നടന്ന ഒരു വേട്ടയാടലിനെ ഇത് ചിത്രീകരിക്കുന്നു. ഈ ചിത്രം 1899-ൽ ARoS Aarhus Kunstmuseum-ന് വിറ്റു. അന്നുമുതൽ ഇത് മ്യൂസിയത്തിന്റെ ഭാഗമാണ്.
പെയിന്റിംഗ്
വിജയകരമായ വേട്ടയ്‌ക്ക് ശേഷം ഒരു മൺകൂന ചരിവിൽ വിശ്രമിക്കുന്ന ഒരു കൂട്ടം വേട്ടക്കാരുടെ ചിത്രമാണ് ചിത്രത്തിലുള്ളത്. ഉച്ചഭക്ഷണം കഴിക്കുമ്പോൾ വേട്ടക്കാർ കിടന്ന് വിശ്രമിക്കുന്നു. അവരുടെ കൂടെ അവരുടെ വേട്ട നായ്ക്കളുണ്ട്. കൂട്ടത്തിന് മുന്നിൽ മുയലുകളുടെ ശവങ്ങളാണ്. അവരുടെ പിന്നിൽ (മധ്യത്തിൽ) അവരുടെ ഉച്ചഭക്ഷണം അടങ്ങിയ ഭക്ഷണ കൊട്ടകളുണ്ട്. വേട്ടക്കാർ സ്വാഭാവികമായും കണ്ണിൽ പെടുന്നു. ഇടതുവശത്ത് തുറന്ന പരന്ന ഭൂപ്രകൃതിക്കപ്പുറം ഒരു കാഴ്ചയുണ്ട്. ചിത്രത്തിന്റെ ചക്രവാളരേഖയുടെ മധ്യഭാഗത്തായി, ഗാമൽ സ്കഗനിലെ ഒരു ബീക്കൺ കാണാം. ചിത്രം വേട്ടയാടലിന്റെ സാമൂഹിക വശം കേന്ദ്രീകരിക്കുന്നു.
പെയിന്റിംഗ് 1890 കളിലെ മറ്റുള്ള ചിത്രങ്ങളെപ്പോലെയല്ല, കാരണം ഇത് നീല ടോണിൽ വരച്ചിട്ടില്ല. പകരം എർത്ത് ടോൺ ഉപയോഗിച്ച് വരച്ചതാണ്. ക്രോയർ തന്നെ എടുത്ത യഥാർത്ഥ ഫോട്ടോഗ്രാഫുകളെ അടിസ്ഥാനമാക്കിയുള്ളതാണ് പെയിന്റിംഗ്.
അവലംബം
വർഗ്ഗം:പെഡർ സെവെറിൻ ക്രയോയർ വരച്ച ചിത്രങ്ങൾ
റെമി അബിയോള
ഒരു നൈജീരിയൻ സിനിമാ നടിയും പ്രമുഖ നൈജീരിയൻ ബിസിനസ് മാഗ്നറ്റും രാഷ്ട്രീയക്കാരനുമായ പരേതനായ മൊഷൂദ് അബിയോളയുടെ ഭാര്യയുമായിരുന്നു റെമി അബിയോള (ഓഗസ്റ്റ് 1953 - ജൂലൈ 2009). 2009 ജൂലായ് 29-ന് ന്യൂയോർക്ക് സിറ്റിയിൽ ക്യാൻസറുമായുള്ള പോരാട്ടത്തിൽ പരാജയപ്പെട്ട അവർ മരിച്ചു. അവർക്ക് രണ്ട് കുട്ടികളുണ്ടായിരുന്നു: അബിംബോള ഉമർദീൻ, ഒലജുമോക്കെ അഡെടൗൺ.
കരിയർ
നൈജീരിയൻ എയർവേയ്‌സിൽ നിന്ന് ഫ്ലൈറ്റ് അറ്റൻഡന്റായി ജോലി ഉപേക്ഷിച്ചതിന് ശേഷം 70-കളിൽ ഇംഗ്ലണ്ടിലെ നാടക കലകൾക്കായുള്ള ഫീൽഡിംഗ് സ്‌കൂളിൽ നടിയായി റെമി പരിശീലനം നേടി. അവർ നൈജീരിയയിൽ തിരിച്ചെത്തിയപ്പോൾ റോളുകൾക്കായി ഓഡിഷൻ നടത്തുകയും എൻടിഎ ചാനൽ 10-ൽ സംപ്രേക്ഷണം ചെയ്ത ടിവി പരമ്പരയിൽ ബയോ അവാലയും ചീഫ് തുണ്ടെ ഒലോയെഡെയും ചേർന്ന് അവതാരകരായി പങ്കെടുക്കുകയും ചെയ്തു.
അവലംബം
വർഗ്ഗം:1953-ൽ ജനിച്ചവർ വർഗ്ഗം:2009-ൽ മരിച്ചവർ വർഗ്ഗം:നൈജീരിയൻ ചലച്ചിത്രനിർമ്മാതാക്കൾ വർഗ്ഗം:നൈജീരിയൻ ചലച്ചിത്രനടികൾ
വോളോഡിമർ റ്റ്സ്വിൽ
2002-ൽ വോളോഡിമർ റ്റ്സ്വിൽ "കാസറ്റ് അഴിമതി"യെക്കുറിച്ച് ഒരു പുസ്തകം എഴുതി. അദ്ദേഹം പിന്നീട് കുച്ച്മാഗേറ്റ് എന്നറിയപ്പെട്ടു. സ്വതന്ത്ര പത്രപ്രവർത്തകൻ ജോർജി ഗോംഗാഡ്‌സെയുടെ കൊലപാതകത്തിന്റെ അനന്തരഫലമായ അന്നത്തെ യുക്രെയ്ൻ പ്രസിഡന്റായിരുന്ന ലിയോനിഡ് കുച്ച്മയുടെ വയർ ടാപ്പിംഗിനെക്കുറിച്ച് ഈ പുസ്തകം പറയുന്നു. ഈ സംഭവങ്ങൾ ഉക്രെയ്നിലെ ഒരു രാഷ്ട്രീയ പ്രതിസന്ധിയുടെ ഫലമായുള്ള ഉത്തേജകമായിരുന്നു. ഈ പ്രതിസന്ധി പിന്നീട് "ഓറഞ്ച് വിപ്ലവം" എന്ന് വിളിക്കപ്പെടുന്ന സംഭവങ്ങളിലേക്ക് നയിച്ചു. ഈ സംഭവങ്ങളുടെ കേന്ദ്രബിന്ദുവായിരുന്നു റ്റ്‌സ്‌വിൽ, "ഇൻ ദി വേൾപൂൾ ഓഫ് ദി കാസറ്റ് സ്‌കാൻഡൽ. എ സ്റ്റോറി ടോൾഡ് ബൈ ഐവിറ്റ്‌നെസ്" എന്ന തന്റെ പുസ്തകത്തിൽ അദ്ദേഹം വിവരിച്ചു.
ബദർ ദിനം
അവസാന പ്രവാചകനായി മുസ്ലിങ്ങൾ വിശ്വസിക്കുന്ന മുഹമ്മദ് നബിയും, നാമ മാത്രമായ അനുയായികളും തങ്ങളെ ആക്രമിക്കാൻ വന്ന ശത്രുക്കളെ ബദറിൽ വെച്ച് യുദ്ധം ചെയ്ത് പരാജയപ്പെടുത്തിയ ദിനമായ റമദാൻ 17 ആണ് ബദർ ദിനം എന്ന പേരിൽ അറിയപ്പെടുന്നത്. മദീനക്കടുത്ത ബദർ എന്ന സ്ഥലത്ത് വെച്ച് നടന്ന യുദ്ധമായതിനാലാണ് സായുധപോരാട്ടത്തിനു ഈ പേര് ലഭിക്കാനിടയായത്. മുഹമ്മദിന്റെ ജീവിത കാലത്തെ ആദ്യ പോരാട്ടമായിരുന്നതിനാലും, വിജയമായതിനാലും, മുസ്ലിം നൊയമ്പ് മാസമായ റമദാനിൽ അരങ്ങേറിയത് കൊണ്ടും മുസ്ലിം ചരിത്രത്തിൽ ഈ ദിനം ആലങ്കാരികമായി സ്ഥാനം പിടിച്ചിരിക്കുന്നു. ക്രിസ്തുവർഷം 624 മാർച്ച് 13 (ഹിജറ രണ്ടാം വർഷത്തിലെ റംസാൻ 17 വെള്ളിയാഴ്ച്ച) അരങ്ങേറിയ ഈ പോരാട്ടത്തിൽ മരണപ്പെട്ടവരെയും പങ്കെടുത്തവരെയും അനുസ്മരിച്ചു യാഥാസ്ഥിതിക മുസ്ലിങ്ങൾ ഈ നാളിനെ സവിശേഷമായി ആചരിക്കാറുണ്ട്.
അവലംബങ്ങൾ
വർഗ്ഗം:ഇസ്ലാമികം